Azərbaycanla İran arasında qida təhlükəsizliyi sahəsində əməkdaşlıq əlaqələri müzakirə olunub\nAna səhifə / Xəbər lenti / Azərbaycanla İran arasında qida təhlükəsizliyi sahəsində əməkdaşlıq əlaqələri müzakirə olunub\nSentyabrın 7-də Qida Təhlükəsizliyi Agentliyinin sədri Qoşqar Təhməzli İslam Ticarət, Sənaye və Kənd Təsərrüfatı Palatasının Baş katibi Yusif Həsən Xələvi ilə görüşüb.\nAgentliyin İnformasiya təminatı və innovativ həllər şöbəsindən AZƏRTAC-a verilən məlumata görə, Qoşqar Təhməzli son dövrlərdə ölkəmizdə qida təhlükəsizliyinin inkişafı istiqamətində həyata keçirilən tədbirlər və bitki sağlamlığının təmin olunması ilə əlaqədar görülən işlər barədə danışıb, qida təhlükəsizliyi sahəsində beynəlxalq təşkilatlarla qarşılıqlı əlaqələrin daim genişləndiyini bildirib.\nBaş katib Yusif Həsən Xələvi təchizat zənciri üzrə halal standartların tətbiqi və İslam Ticarət, Sənaye və Kənd Təsərrüfatı Palatası tərəfindən bu sahənin rəqəmsallaşdırılması üzrə həyata keçirilən işlər barədə məlumat verib.\nYusif Həsən Xələvi İslam Ticarət, Sənaye və Kənd Təsərrüfatı Palatasının Azərbaycanı regionda halal və təbii məhsulların mərkəzi kimi gördüyünü və Azərbaycanda bu ilin axırlarında bu sahədə beynəlxalq forumun təşkil olunacağını diqqətə çatdırıb.\nGörüşdə qarşılıqlı maraq doğuran digər məsələlərlə əlaqədar fikir mübadiləsi aparılıb.\nBaxılıb: 52 dəfə


Ali mekteb mezunlarının işi asanlaşdırıldı - Azadliq Xeber\nAli mekteb mezunlarının işi asanlaşdırıldı\n01.03.2015 10:27 xeber –\nAzərbaycanda “Tələbə-məzun” elektron informasiya sisteminin məlumat bazasından arayışın əldə edilməsi xidməti “Elektron hökumət” portalına inteqrasiya ediləcək. Bunu Trend-ə Rabitə və Yüksək Texnologiyalar Nazirliyinin Məlumat Hesablama Mərkəzindən (MHM) deyiblər.\nXidmətdən Tələbə Qəbulu üzrə Dövlət Komissiyasının (TQDK) elektron xidmətlər bölümündə istifadə etmək mümkün olacaq. Hazırda portalda TQDK-nın 6 xidmətindən yararlanmaq mümkündür.\nQeyd edək ki, “Tələbə-məzun” informasiya sistemi bazasına 2,4 milyondan çox nəfər barədə məlumat daxil edilib.\nMəzunlar üzrə informasiya bazasının mövcudluğu işəgötürənlərin və Təhsil Nazirliyinin əməkdaşlarının müraciətlərin işlənməsi zamanı işini asanlaşdıracaq və saxta diplomlar problemini aradan qaldıracaq.


7 Yanvar 14:39 | 2 447\n- Əhliman müəllim, məlum olduğu kimi ölkəmizdə icbari tibbi sığorta sisteminin tətbiqi ilə əlaqədar tədbirlər həyata keçirilir. Bütövlükdə, icbari tibbi sığortanın əhəmiyyəti nədən ibarətdir?\n- Azərbaycan əhalisinin sağlamlığının qorunması dövlətimizin daxili siyasətinin prioritet istiqamətidir və cənab Prezident İlham Əliyevin daim diqqət mərkəzindədir. Ölkəmizdə bütün sahələrdə olduğu kimi səhiyyə sahəsində də ardıcıl və uğurlu islahatlar aparılır. Bu islahatların ən mühüm tərkib hissəsi vətəndaşlarımıza göstərilən səhiyyənin idarə olunması və maliyyələşdirilməsinin optimallılığını təmin edəcək icbari tibbi sığorta sisteminin qurulmasıdır. Bu istiqamətdə cənab Prezidentin rəhbərliyi ilə son illərdə çox ciddi işlər görülmüşdür. İcbari Tibbi Sığorta Agentliyinin Yevlax, Mingəçevir, Ağdaş və Naxçıvan MR Sədərək rayonlarında həyata keçirdiyi pilot layihələr uğurlu nəticələr vermişdir.\nAzərbaycan Respublikasının Prezidenti cənab İlham Əliyev İcbari tibbi sığortanın 2020-ci ildə bütün ölkə ərazisində tam tətbiq olunmasına hazırlıq işlərini sürətləndirmək, səhiyyənin mövcud maliyyələşmə mexanizmlərinin yeni iqtisadi münasibətlər əsasında təkmilləşdirilməsi yolu ilə əhaliyə göstərilən tibbi xidmətlərin səviyyəsinin artırılmasına nail olmaq, tibbi xidmətin keyfiyyətini yüksəltmək, əhalinin sağlamlığının etibarlı qorunmasını təmin etmək məqsədi ilə “Tibbi Ərazi Bölmələrini İdarəetmə Birliyi” (TƏBİB) publik hüquqi şəxsin yaradılması ilə bağlı Fərman imzalamışdır.\n- Milli Məclisin ötən payız sessiyasında “Tibbi sığorta haqqında” qanuna əlavə və dəyişikliklər edildi. Dəyişikliklər haqqında nə deyə bilərsiniz?\n- İcbari tibbi sığortanın bütün ölkə ərazisində tam tətbiq edilməsi üçün mükəmməl hüquqi bazanın yaradılmasına ehtiyac vardır. “Tibbi sığorta haqqında” mövcud qanun 1999-cü ildə qəbul edilmişdir və bir çox aspektlərdə bu günkü tələblərə cavab vermir. Ötən ilin payız sessiyasında cənab Prezidentin qanunvericilik təşəbbüsü ilə Milli Məclisin müzakirəsinə təqdim etdiyi “Tibbi sığorta haqqında” AR Qanununa əlavə və dəyişikliklər də bu zərurətdən irəli gəlirdi. Sənədin müzakirəsi zamanı millət vəkilləri dəyişikliklərin əhəmiyyətini vurğuladılar və qəbul etdilər.\nQanuna edilən dəyişikliklər çoxsaylı və geniş həcmlidir. Stilistik, redaktə, texniki xarakterli dəyişikliklərlə yanaşı, layihədə bir çox yeni müddəalar öz əksini tapıb, 4 maddə çıxarılıb, layihəyə 34 yeni maddəni əhatə edən 5 yeni fəsil əlavə olunub. Bütövlükdə əlavə və dəyişikliklərin sayı isə 100-dən artıqdır.\nYeri gəlmişkən, diqqətinizi dəyişikliklərin bəzi mühüm məqamlarına cəlb etmək istəyirəm. Birincisi, qanunda istifadə olunan 14 əsas anlayışın izahı verilmişdir. İkincisi, sənədin daha bir uğurlu tərəfi könüllü və icbari tibbi sığorta formalarının fərqləndirilməsi və ayrı-ayrı fəsil və maddələrdə aydın şəkildə öz əksini tapmasıdır. Sənədin 2-ci,- 3-cü və 4-cü fəsilləri könüllü tibbi sığorta münasibətlərini tənzimləyir. Qüvvədə olan qanundakı 9-11-12 və 14-cü maddələr çıxarılıb.\nSənədin IV-I fəsli isə “İcbari tibbi sığorta sistemi”-nin prinsip və qaydalarını müəyyən edir. Bu fəslində icbari tibbi sığortanın baza və əlavə hissəsinə münasibətlərdə sığorta olunanların kateqoriyaları müəyyən olunur. Belə ki, 15-2.1 maddəsinə görə Azərbaycanda yaşayan bütün şəxslər icbari tibbi sığortanın baza hissəsinə uyğun ilkin və təxirəsalınmaz tibbi yardım almaq hüququna malikdirlər.\nİcbari tibbi sığortanın əlavə hissəsinə münasibətdə uşaqlar, tələbələr, əlillər, pensiyaçılar, dövlət ünvanlı sosial yardımı alan ailələrin üzvləri, hamilə qadınlar, qismən ödənişli məzuniyyətdə olan qadınlar dövlət büdcəsi hesabına, muzdlu əməklə məşğul olan şəxslər işə götürənin və özünün vəsaiti hesabına, sahibkarlıq fəaliyyəti ilə məşğul olan fiziki şəxslər, mülki-hüquqi müqavilə əsasında işləyənlər, qeyri-məşğul şəxslər öz vəsaitləri hesabına sığorta ediləcəklər.\nBundan başqa, yeni IV-II fəsillər İcbari tibbi sığorta iştirakçılarının hüquq və vəzifələrini müəyyən edir. IV-III fəsil isə “İcbari tibbi sığortanın maliyyə təminatı” adlanır. Bu fəsildə İcbari tibbi sığortanın maliyyə mənbələri, sığorta haqlarının məbləği, hesablanma və ödənilmə qaydası öz əksini tapmışdır.\n- Bəs yeni IV-III fəsillərdə hansı məqamlar əksini tapır?\n- Bu fəsillərdə isə çoxdan müzakirə edilən bir çox suallara cavab verilmişdir. Belə ki, layihənin 15-10.1.1 maddəsində xidmətlər zərfinin baza hissəsinin sığorta məbləği təqvim ili üçün adambaşına 29 manat müəyyən edilmişdir. Bu vəsait dövlət büdcəsi hesabına ödəniləcəkdir. Xidmətlər zərfinin əlavə hissəsi üçün muzdlu əməklə məşğul olan şəxslər üzrə əmək haqqından 4% sığorta məbləği nəzərdə tutulur ki, bu məbləğ işəgötürən və işçi tərəfindən hərəyə 2% olmaqla ödəniləcəkdir. Digər kateqoriyadan olan şəxslər isə təqvim ili ərzində 120 manat sığorta haqqı ödəməklə il ərzində tam həcmdə tibbi yardım almaq hüququ əldə edəcəklər.\nSənədin IV-IV fəslində İcbari tibbi sığortanın təşkili, tibb xidmətlərinin göstərilməsi, tibbi sığorta müqaviləsi, sığorta limiti, sığorta ödənişi, sığorta ödənişindən imtinanın əsasları, tibbi xidmətlər zərfinin strukturu, azad olma məbləği, icbari tibbi sığortanın mənbələri, sığorta ehtiyatlarının yaradılması, xidmət tarifləri, uçot, nəzarət və hesabatın təşkilinin qayda və prinsipləri öz əksini tapmışdır.\nHəmçinin, sənədin IV-V fəsli İcbari tibbi sığorta üzrə göstərilən tibbi xidmətlərə nəzarətin həyata keçirilməsi ilə bağlı müddəaları özündə ehtiva edir. Bu fəsildə tibbi xidmətin həcmi, keyfiyyəti və müddətinə nəzarət, elektron məlumat bazası, göndəriş sistemi, xidmətlərin göstərilməsində növbəlilik rejimi, sənədlərin saxlanılmasının qaydası və müddətləri, dövlət proqramları ilə maliyyələşən tibbi xidmət növlərinə münasibət, qanunun pozulmasına görə məsuliyyət və cərimələr öz əksini tapmışdır.\n- Əhliman müəllim, “Tibbi sığorta haqqında” qanuna əlavə və dəyişikliklərin edilməsi cari ildə ölkəmizdə icbari tibbi sığortaya tam keçidin reallaşmasında nə dərəcədə rol oynayacaq?\n- 2019-cu il bütün ölkə ərazisində icbari tibbi sığortaya keçidin yekun, həlledici ili olacaqdır. İcbari tibbi sığortanın maliyyə və təşkilati-hüquqi əsaslarının yaradılması, sistemin kadr təminatı, tibb müəssisələrinin attestasiyası, ilkin tibbi xidmət göstərən ailə həkimi institutunun yaranması, icbari tibbi sığorta fondunun formalaşması və s. iqtisadi-hüquqi, təşkilati münasibətlərin tənzimlənməsi üçün geniş hüquqi baza yaradacaq mövcud qanuna əlavə və dəyişikliklərin qəbul olunması çox əhəmiyyətlidir.\nBu mənada, “Tibbi sığorta haqqında” qanuna əlavə və dəyişikliklərin qəbul olunması ölkəmizdə icbari tibbi sığortaya tam keçidin reallaşması üçün çox önəmlidir.\n“Azərbaycanın Vaşinqton görüşündən daha konkret nəticələrlə çıxacaq” ŞƏRH-ÖZƏL\nƏli Kərimli ilə bir yerdə ola bilmərik Altenativ AXCP\n"2019-cu il sosial inkişaf və rifah ili kimi öz təsdiqini tapdı" MÖVQE-ÖZƏL\nAzərbaycanda əhalinin gəlirləri 7 faizədək artıb\n“Statik müdafiədən aktiv cilovlamaya” konsepsiyası aprel döyüşlərinin əsasını qoydu Mübariz Əhmədoğlu\nSiyasət 19 İyun 17:33\nSiyasət 19 İyun 17:29\nSiyasət 19 İyun 16:50\nSiyasət 19 İyun 16:46\nSiyasət 19 İyun 15:06\nSiyasət 19 İyun 15:02\nSiyasət 19 İyun 14:59\nMüsahibə 19 İyun 14:46\nSiyasət 19 İyun 14:44\nSosial 19 İyun 14:43\nSiyasət 19 İyun 12:27\nSiyasət 19 İyun 11:32\nSiyasət 19 İyun 11:30\nSiyasət 19 İyun 11:23\nSiyasət 19 İyun 11:21\nSiyasət 19 İyun 11:19\nSiyasət 19 İyun 11:17\nSiyasət 19 İyun 11:12\nSiyasət 19 İyun 11:11\nSiyasət 19 İyun 11:10\nSiyasət 19 İyun 11:09\nSiyasət 19 İyun 11:02\nSiyasət 19 İyun 01:53


Azərbaycanla Qazaxıstanın “beyin” mərkəzləri anlaşdı – FOTOLAR – EtikXəbər\nAzərbaycanla Qazaxıstanın “beyin” mərkəzləri anlaşdı – FOTOLAR\nAzərbaycanın “Atlas” Araşdırmalar Mərkəzinin rəhbəri Elxan Şahinoğlu ilə Qazaxıstanın “Eurasia News” agentliyinin rəhbəri Nurqali Jusipbay arasında qarşılıqlı əməkdaşlıq haqqında memorandum imzalanıb.\nEtikxeber.az-ın xəbərinə görə, əməkdaşlıq memorandumu çərçivəsində ölkə arasında informasiya mübadiləsi həyata keçiriləcək, qarşılıqlı maraq doğuran xəbərlərin daha böyük auditoriyaya çatdırılmasına çalışılacaq.\nHəmçinin, xəbərlərdə və şərhlərdə iki ölkənin milli və təhlükəsizlik maraqlarına, o cümlədən ərazi bütövlüyünə xüsusi diqqət yetiriləcək, bu səpgili yazılara və şərhlərə önəm veriləcək.\nBununla yanaşı, iki ölkə arasındakı siyasi, iqtisadi əlaqələrin gücləndirilməsi və ortaq layihələrin reallaşdırılması istiqamətləri araşdırılacaq və bu yöndə hesabatlar hazırlanacaq.\nBəxt hansı ölkənin üzünə güləcək: ƏLCƏZAİRİN, YOXSA, SENEQALIN?\nŞəkidə baş vermiş hadisə ilə bağlı iki dövlət qurumu yeni açıqlama yaydı…


Nur-az.com - Son 10 ildə 186 nəfər döyüş itkimiz var\nSon 10 ildə 186 nəfər döyüş itkimiz var\n2003-2013-cü illərdə Azərbaycan Silahlı Qüvvələri ən azı 728 hərbi qulluqçusunu itirib. Bugün.az-ın məlumatına görə bu rəqəm “Doktrina” Jurnalistlərin Hərbi Araşdırmalar Mərkəzi 10 il ərzində apardığı hesabatda qeyd olunub.\nHesabatda bildirilir ki, hərbi qulluqçuların 186 nəfəri döyüş (158 nəfəri erməni gülləsi, 28 nəfər mina və sursat partlayışı), 542 nəfəri isə qeyri-döyüş (8 nəfər əməliyyat tədbirləri, 106 nəfər intihar, 100 nəfər qəza, 135 nəfər qeyri-nizamnamə hərəkətləri, 88 nəfər bədbəxt hadisələr, 33 nəfər müəmmalı və naməlum hadisələr, 71 nəfər müxtəlif xəstəliklər və s.) itkiləridir. Ümumilikdə, 2003-2013-cü illərdə bu və digər səbəblərdən yaralanan və xəsarət alan hərbi qulluqçuların sayı 670 nəfərdən çoxdur.\n2003-2013-cü illərdə Azərbaycanın təhlükəsizlik və müdafiə sektorunda dünyasını dəyişənlərin təxminən 647 nəfəri Müdafiə Nazirliyinin , 37 nəfəri Dövlət Sərhəd Xidmətinin, 30 nəfəri Daxili Qoşunların, 2 nəfəri Ədliyyə Nazirliyinin, 5 nəfəri Milli Təhlükəsizlik Nazirliyinin, 3 nəfəri Xüsusi Dövlət Mühafizə Xidmətinin, 2 nəfəri Səfərəbərlik və Hərbi Xidmətə Çağırış üzrə Dövlət Xidmətinin hərbi qulluqçularıdır, 2-si isə Fövqəladə Hallar Nazirliyinin (1 nəfər Naxçıvan FHN) hərbi qulluqçularıdır.\nYaralanan və ya xəsarət alan hərbi qulluqçuların təxminən 592 nəfəri Müdafiə Nazirliyinin, 35 nəfər Dövlət Sərhəd Xidmətinin, 29 nəfəri Daxili Qoşunların, 4 nəfər Milli Təhlükəsizlik Nazirliyinin, 3 nəfəri Ədliyyə Nazirliyinin Penitensiar xidmətinin, 2 nəfəri Xüsusi Dövlət Mühafizə Xidmətinin, 2 nəfər Hərbi Prokurorluğun, 3 nəfərsə Fövqəladə Hallar Nazirliyinin hərbi qulluqçularıdır. Yaralıların və xəsarət alanların bir çoxu xidmət yerinə qayıdıblar.\nİtkilərlə bağlı rəqəmlər KİV və EİV üzərində aparılan monitorinq nəticəsində ortaya çıxıb. Təxmin olunan rəqəmlərə görə, 1994-cü ilin may ayından - Azərbaycanla Ermənistan arasında atəşkəs müqaviləsinin imzalanmasından bəri Azərbaycanın müdafiə və təhlükəsizlik sektorunun itkilərinin ümumi sayı 3700 nəfərdən artıqdır.\n2013-cü ildə isə Azərbaycan təhlükəsizlik və müdafiə sektorunun itkiləri 81 nəfər təşkil edib. 99 nəfər yaralanıb və ya xəsarət alıb. Müvafiq dövrdə dünyalarını dəyişənlərin 11-i döyüş (11 nəfər erməni gülləsi), 70-i isə qeyri-döyüş itkiləridir. Bundan başqa C.Naxçıvanski adına hərbi listeyin kursantı da naməlum səbəbdən dünyasını dəyişib (hərbi qulluqçu statusuna malik olmadığına görə siyahıda ayrıca qeyd olunur).\n9 nəfər bədbəxt hadisədən (suda boğulma, yıxılma, tank altında qalma, yanma, elektrik cərəyanı vurma), 14 nəfər avtoqəzadan, 3 nəfər vertolyot qəzasından, 3 nəfər naməlum səbəbdən, 2 nəfər ehtiyatsızlıqdan, 3 nəfər mülki şəxs tərəfindən, 6 nəfər qeyri-nizamnamə (qanunazidd) hərəkətlərindən, 14 nəfər xəstəlikdən dünyasını dəyişib. 16 nəfər intihar edib (intiharların içərisində DSX-nın bir əsgərinin ölüm səbəbləri ilə bağlı rəsmi və qeyri-rəsmi informasiyalar arasında ziddiyyətlər var). Dünyasını dəyişənlərin 61-i Müdafiə Nazirliyinin, 6-ı Dövlət Sərhəd Xidmətinin, 10-u Daxili Qoşunların, 1-i XDMI-nin, 1-i Səfərbərlik və Hərbi Xidmətə Çağırış üzrə Dövlət Xidmətinin, 2-i Fövqəladə Hallar Nazirliyinin (1 nəfər Naxçıvan FHN) hərbi qulluqçularıdır.\nYaralılara və xəsarət alanlara gəlincə (99 nəfər) onların 18-i qeyri-nizamnamə hadisələrindən (o cümlədən ehtiyatsızlıqdan) 8-i intihara cəhddən, 6-sı mülki şəxslərlə davadan, 10-u erməni gülləsindən, 3 nəfər mina partlayışından, 1-i naməlum səbəbdən, 4-ü bədbəxt hadisədən (liftin şaxtasına yıxılma, yanğın, partlayış və s.), 49-u isə avtoqəza nəticəsində yaralanıblar və ya xəsarət alıblar. 70 nəfər Müdafiə Nazirliyinin hərbi qulluqçusu, 8 nəfər Dövlət Sərhəd Xidmətinin, 20 nəfər Daxili Qoşunların, 1 nəfərsə Ədliyyə Nazirliyi Penitensiar xidmətinin mühafizə alayının hərbi qulluqçusudur. Yaralıların və xəsarət alanların bir çoxu xidmət yerinə qayıdıblar.\n1723 dəfə baxılıb


Reaction bağlanmış silikon karbid soba plate - Çin ZhongPeng Xüsusi Ceramics\nBu yüksək gücü, yüksək sərtlik, yüksək geyimi müqavimət və yaxşı oksidləşmə müqavimət, istilik şok müqavimət və digər xüsusiyyətləri ilə məhsulun bir növüdür. RBSIC əyilmə gücü Resic, SNBSC daha yüksək 50% -dən iki dəfə çoxdur (Resic və SNBSC ilə müqayisədə) daha əla uzunmüddətli performans. Reaction sərbəst silisium karbid keramika applications: müxtəlif sənaye sobaları, sulfosuzlaşdırma avadanlıq, böyük boiers və digər maşın və keramika, maşın ...\nBu yüksək gücü, yüksək sərtlik, yüksək geyimi müqavimət və yaxşı oksidləşmə müqavimət, istilik şok müqavimət və digər xüsusiyyətləri ilə məhsulun bir növüdür. RBSIC əyilmə gücü Resic, SNBSC daha yüksək 50% -dən iki dəfə çoxdur (Resic və SNBSC ilə müqayisədə) daha əla uzunmüddətli performans.\nReaction sərbəst silisium karbid keramika applications:\nmüxtəlif sənaye sobaları, sulfosuzlaşdırma avadanlıq, böyük boiers və digər maşın və keramika, maşın, metallurgiya, elektronika, kimyəvi maddələr, petroteum, dəmir və polad sənayesi, hərbi sənaye, aviasiya sənayesi və digər sahələri.\nsıxlıq g / cm3 3.02\nAydın məsaməlik % <0.1\nBükme Strength Mpa 250 (20 ℃)\nElastiklik modulu Gpa 330 (20 ℃)\nİstilikkeçirmə W / mk 45 (1200 ℃)\nThermal izahı k-1 × 10-6 4.5\nVickers-sərtlik Gpa 20\nAcid-Proof Alikaline Əla\nƏvvəlki: Reaction Sərbəst Silicon Carbide nömrəli\nNext: Reaction bağlanmış silikon karbid nömrəli\nSoba yüksək temperatur davamlı Plate\nSilicon Carbide Kiln Mebel\nXüsusi Shape Ceramic Plitələr\nReaction sərbəst silisium karbid presedent pota\nYüksək tutumlu nazik divar və yüksək gücü cruci ...


Gömrük rüsumsuz gətirilən mallara məhdudiyyət qoydu | Azadliq\nGömrük rüsumsuz gətirilən mallara məhdudiyyət qoydu\n12 İyul 2016 10:15\nNazirlər Kabineti 2013-cü il 14 oktyabr tarixli 305 nömrəli qərarla təsdiq edilmiş “Fiziki şəxslər tərəfindən istehsal, yaxud kommersiya məqsədləri üçün nəzərdə tutulmayan malların gömrük sərhədindən keçirilməsinin güzəştli və sadələşdirilmiş qaydaları”nda dəyişikliklər edib.\nDəyişikliyə görə, Azərbaycan Respublikasının Vergi Məcəlləsinin 188.1.1-ci maddəsi ilə müəyyən olunmuş aksiz vergisindən azadolmalar nəzərə alınmaqla, hər təqvim ayı ərzində bir dəfə 18 yaşına çatmış hər bir fiziki şəxs tərəfindən şəxsi istifadə üçün keçirilən 3 litr alkoqollu içki və 600 ədəd siqaret gömrükdən ödənişsiz keçirə bilinəcək. İndiyədək məhdudiyyət yox idi, istənilən şəxs gündə bir nçə dəfə gömrüyü keçib qayıdıb 3 litr alkoqollu içki və 600 ədəd siqareti ölkəyə güzəştli qaydada gətirə bilərdi. Bu vəziyyət də sui-istifadələrə səbəb olurdu.\nDigər dəyişikliyə görə, hər təqvim ayı ərzində bir dəfə gömrük ərazisinə gətirilən 30 kiloqrama qədər müxtəlif növ ərzaq məhsullarından gömrük ödənişləri alınmayacaq. Bundan əvvəl 10 kiloqrama qədər ərzaq məhsullarından (nərə cinsli balıq istisna olmaqla) gömrük ödənişləri alınmırdı.\nHəmçinin hər təqvim ayı ərzində bir dəfə gömrük ərazisindən aparılan 5 kiloqrama qədər nərə cinsli balıq və 125 qrama qədər nərə cinsli balıq kürüsü güzştli qaydada keçirilə bilinəcəkdir. İndiyədək 125 qrama qədər nərə cinsli balıq kürüsünün ödənişsiz keçirdilməısinə icazə verilirdi.\nNəzərdə tutulan müddətlə bağlı məhdudiyyətlər hava nəqliyyatı vasitəsilə gömrük sərhədindən keçirilən müşayiət olunan baqaja şamil edilmir.


“Skylife” jurnalı: Zümrüd rəngli Gəncə - Yeni Gəncə\nmüəllif Hicran Məmmədova 12/07/2018 12/07/2018\nİldə 70 milyon insanın oxuduğu Türkiyənin “Skylife” turizm jurnalında Gəncə haqqında geniş məqalə dərc edilib. 8 səhifədən ibarət olan “Gence: Zümrüt Rengi Huzur” adlı məqalənin mətni Melike Barrancoya, şəkilləri isə Felipe Barrancoya məxsusdur.\n“Gəncəyə çatdığım andan tərtəmiz hava ilə çiyərlərim bayram etdi” yazan müəllif qədim şəhərin saf havasına diqqət çəkib.\nMəqalədə Gəncə şəhərinin görməli yerləri, zəngin tarixi abidələri, həmçinin müasir memarlıq nümunələrindən bəhs edilib. Hər addımda tarixin bir parçı ilə qarşılaşan müəllif şəhərdə sürətli inkişafın baş verdiyini qeyd edib.\nZümrüd rəngli diyar kimi təqdim olunan Gəncənin məşhur qaymağı, möcüzəli balı və incə lavaşı da qonağın gözündən yayınmayıb.\nMəqalədə gəncəlilərin qonaqpərvərliyindən, qırmızı kərpiclərlə hörülmüş möhtəşəm memarlıq abidələrindən xüsusi ilə söhbət açılır. Qədimliklə müasirliyin qovuşduğu Gəncədə Karvansaray, Çökək Hamam, Şah Abbas Məscidi, Cavad xan Türbəsi, “İmamzadə” Dini Kompleksi və Nizami Məqbərəsi ilə tanış olan müəlliflər oxuculara şəhərin tarixi barədə də ətraflı məlumat veriblər.\nYazıda Gəncənin müasir tikililərinə də diqqət çəkir, ulu öndərin adını daşıyan Heydər Əliyev Mərkəzi, Park Kompleksinin heyratəmiz mənzərəsindən bəhs edilir.\nMəqalənin tam mətni ilə bu linkdən tanış olmaq mümkündür:\nÇinin 3 böyük şəhərində Azərbaycanın turizm potensialı təbliğ...\nJewish Journal: Azərbaycanda qadınlara seçki hüququ verilməsinin 100...\nDünyanın ən böyük velosiped parkı bu ölkədədir\n“Samsung” 70 ölkədə “Galaxy Note 10” smartfonlarının satışına...


Terrorçular daha bir şəhəri ələ keçiriblər\nSuriyada terrorçularla ordu arasında döyüşlər davam edir. Bəzi məlumatlara görə hələb yaxınlığındakı Murek şəhəri yaraqlıların əlinə keçib. Bu şəhərin ərazisindən ölkənin ən vacib avtomobil yollarından biri keçir. Murek həm də ölkənin qərb hissəsinə nəzarət üçün strateji önəm daşıyır. Hücum zamanı terrorçular xeyli itki veriblər. Bu barədə ordu nümayəndələri məlumat yayıblar. Rusiya aviasiyası son iki gün ərzində yaraqlıların Suriyadakı mövqelərinə 80 - dən çox zərbə endirib. Aviahücumlar zamanı 263 obyekt məhv edilib. Əsas döyüşlərin dəməşq yaxınlığında getdiyi bildirilir. Paytaxtdan 10 km aralı yerləşən dumada bombardman zamanı dinc əhali arasında tələfat qeydə alınıb. Suriyanın insan hüquqları üzrə monitorinq mərkəzinin verdiyi məlumata əsasən, dinc sakinlər arasında ölənlərin sayı son həftə ərzində 27-yə çatıb. Rusiya rəsmiləri isə bu müddət ərzində 15 İŞİD döyüşçüsünün məhv edildiyini bildiriblər. Bu arada Suriyada daha bir İran generalı öldürülüb. Həsən Melxas Suriya prezidenti Bəşər Əsəd tərəfində üsyançılara qarşı mübarizə aparırdı. Qeyd edək ki, indiya kimi Suriyada bir\n19:00 / 06.11.2015\nBu gün: 11169\nBu ay: 138358


Sevinc Fətəliyeva: Azərbaycan-Rusiya münasibətləri strateji tərəfdaşlıq xarakteri daşıyır » Arasinfo.com\n“Son illər müstəqil Azərbaycanın strateji tərəfdaşlıq əlaqələri güclənir, dostlarının və tərəfdaşlarının sayı artır. Ölkəmizin qarşılıqlı faydalı əlaqələrə malik olduğu tərəfdaş ölkələrdən biri Rusiya Federasiyasıdır. Azərbaycan-Rusiya münasibətləri strateji tərəfdaşlıq xarakteri daşıyır, qarşılıqlı faydalı əməkdaşlığa əsaslanır və hər iki ölkənin milli maraqlarına cavab verir”. Bu fikirləri Milli Məclisin Beynəlxalq münasibətlər və parlamentlərarası əlaqələr komitəsinin sədr müavini, YAP-ın Beynəlxalq əlaqələr şöbəsinin müdiri Sevinc Fətəliyeva deyib.\nS.Fətəliyeva bildirib ki, mütəmadi olaraq baş tutan qarşılıqlı səfərlər və görüşlər iki ölkə arasındakı münasibətlərin inkişafına əhəmiyyətli töhfələr verir. Xüsusilə də, dövlət başçılarının görüşləri ikitərəfli münasibətlərin müzakirəsi və əməkdaşlığın dərinləşdirilməsi baxımından müstəsna önəm kəsb edir. Prezidentlərin qarşılıqlı səfərləri ənənə halını alıb. “Oktyabrın 3-də Azərbaycan Respublikasının Prezidenti İlham Əliyev Rusiya Federasiyasının Soçi şəhərində səfərdə olub. Soçidə Prezident İlham Əliyev ilə Prezident Vladimir Putin arasında keçirilmiş görüşdə iki ölkə arasında əməkdaşlıq və münasibətlərin inkişafı diqqət mərkəzində olub.Kifayət qədər məhsuldar keçən səfər çərçivəsində dövlət başçımız “Valday” Beynəlxalq Diskussiya Klubunun XVI illik iclasının plenar sessiyasında iştirak edib, iclasın iştirakçıları ilə qeyri-formal görüşə qatılıb. Prezident İlham Əliyev Soçi şəhərinə səfəri zamanı “Valday” Beynəlxalq Diskussiya Klubunun iclası ərəfəsində həmçinin Rusiyanın “Rossiya” və “Birinci” televiziya kanallarına müsahibə verib. Azərbaycan Prezidentinin “Valday” Beynəlxalq Diskussiya Klubunun növbəti tədbirinə dəvət almasını dövlətimizin başçısının beynəlxalq səviyyədə yüksək nüfuz qazanması, eyni zamanda, iki qonşu dövlət - Azərbaycanla Rusiya arasında münasibətlərin yüksək dinamika ilə inkişaf etməsinin təsdiqi kimi dəyərləndirilməlidir”-deyən, milət vəkili əlavə edib ki, Azərbaycan Prezidenti İlham Əliyevin Soçidə təşkil olunan “Valday” Beynəlxalq Diskussiya Klubunda çıxışı olduqca yüksək maraq və diqqətlə qarşılanıb, öz növbəsində bir sıra mühüm ismarıclarla yadda qalıb.\nS.Fətəliyeva qeyd edib: ““Valday” Beynəlxalq Diskussiya Klubunun növbəti tədbirinə dəvətə görə Rusiya Prezidentinə minnətdarlığını bildirən dövlətimizin başçısı Rusiya-Azərbaycan münasibətlərinin inkişafına nəzər salıb. Ermənistan-Azərbaycan Dağlıq Qarabağ münaqişəsindən danışan Prezident İlham Əliyev Ermənistanın işğalçılıq siyasətinin nəticələrinə diqqət yetirib, BMT Təhlükəsizlik Şurasının münaqişənin nizamlanmasına dair qəbul etdiyi 4 qətnamənin 25 ildən çoxdur, yerinə yetirilmədiyini vurğulayıb. Prezident İlham Əliyev Ermənistanın baş nazirinin “Qarabağ Ermənistanın bir hissəsidir və nöqtə” bəyanatının yalan olduğunu vurğulayaraq deyib: “Qarabağ tarixi, əzəli Azərbaycan torpağıdır. Beləliklə, Qarabağ Azərbaycandır və nida işarəsi”. Məlumdur ki, Azərbaycanın xarici siyasət kursunun ən mühüm strateji prioriteti Ermənistan-Azərbaycan Dağlıq Qarabağ münaqişəsinin beynəlxalq hüquq normaları əsasında, yəni ölkəmizin ərazi bütövlüyü çərçivəsində həllidir. Ölkəmiz bu istiqamətdə qətiyyətli mövqe nümayiş etdirir, prinsipial siyasətini davam etdirir. Bu mövqe ondan ibarətdir ki, Dağlıq Qarabağ münaqişəsi yalnız Azərbaycanın ərazi bütövlüyü çərçivəsində, BMT Təhlükəsizlik Şurasının müvafiq qətnamələri əsasında öz həllini tapmalıdır. Dövlətimizin başçısının mövqeyi bir daha təsdiqləyir ki, Azərbaycan prinsipial siyasətini davam etdirir, ölkəmizin mövqeyi qəti və birmənalıdır. Bu gün Ermənistan da yaxşı bilir ki, Azərbaycan işğalçı ölkənin status-kvonu legitimləşdirmək cəhdlərinə heç vaxt imkan verməyəcək. Azərbaycan öz ərazi bütövlüyünü təmin etmək qüdrətindədir. Ermənistanın isə yeganə çıxış yolu işğalçı siyasətdən əl çəkməkdir”.


Səhiyyə Archives - გაზეთი\nCümə axşamı, May 12, 2022\n"Biz bütün beynəlxalq səviyyələrdə Ukraynanı siyasi cəhətdən dəstəkləyirik, Ukrayna şəhərlərinə yardım üçün 140 ton humanitar yardım göndərilib və Gürcüstan səfiri heç bir vətəndaşımızın nəzarətsiz qalmaması üçün Ukraynada qalıb", - bu barədə Gürcüstanın baş naziri İrakli Qaribaşvili hökumət iclasında deyib....\nKoronavirusun “omicron” ştammı ilə təkrar yoluxma ehtimalı digər variantlarla müqayisədə yüksək ola bilər. Bu haqda Ümumdünya Səhiyyə Təşkilatının İnsidentlərin İdarə Edilməsi üzrə Mütəxəssisi Abdi Mahmud mətbuat konfransında bildirib. “Biz çoxlu məlumat alırıq. Cənubi Afrikada təkrar yoluxma hallarının yüksək olduğunu...\nSəhiyyə naziri Yekaterine Tikaradze istefa verib. O, bu barədə “Gürcü arzusu”nun ofisində keçirilən xüsusi brifinqdə danışıb. O, Səhiyyə Nazirliyinin əməkdaşlarına və kollektivinə təşəkkür edib və onların koronavirusun qarşısının alınması istiqamətində mühüm addımlar atdıqlarını qeyd edib. Tikaradzenin sözlərinə görə, o,...\nXəstəliklərə Nəzarət Milli Mərkəzinin rəhbəri Amiran Qamğrelidzenin sözlərinə görə, mövcud məlumatlara əsasən, yeni növ koronavirus olan “Omikron”un kliniki gedişatı çətin deyil. Onun sözlərinə görə, yeni ştamın əsas özəlliyi ondan ibarətdir ki, təkrar yoluxma hallarının sayı 3 dəfə artıb. “Yəqin...\nBolnisi üzrə 13-cü “Böyüklər üçün Təhsil Mərkəzinin” rəsmi açılışı olub. Tədbirdə Almaniya Federativ Respublikasının səfiri Hubert Knirşi, Almaniya Xalq Universiteti Assosiasiyasının direktor müavini Uve Qartenşleqqer, parlamentin üzvü Qoqi Meşveliani və bələdiyyənin meri Davit Şerazadişvili digər dəvət olunmuş qonaqlarla birlikdə...\nİki həftədən çoxdur ki, Bolnisidə kəndlərdə peyvənd etmək istəyənlərə xidmət etmək üçün mobil peyvənd briqadaları yaradılmışdır. Mobil peyvənd briqadası kənd poliklinikasında Naxiduri əhalisini "Sinopharm" və "Sinovak" vaksinləri ilə peyvənd etdi. Bu mərhələdə Bolnisi bələdiyyəsində üç mobil vaksin briqadası işləyir....\nBolnisidə mobil peyvənd edən briqadalar yaradılıb\nSəhiyyə Sentyabr 4, 2021\nBolnisi Bələdiyyəsinin Talaveri kəndindəki mövcud dispanserdə, 35 nəfər peyvəndin ilk dozası ilə peyvənd edildi. İmmunizasiya prosesi mobil peyvəndləmə briqadaları tərəfindən həyata keçirildi. Bolnisi İctimai Sağlamlıq Mərkəzi immunizasiya təmin edərək qeydiyyatdan keçdi və nəticədə kəndlərdə peyvənd olunmaq istəyənlərə xidmət etmək...\nBolnisidəki “Birləşmiş Milli Hərəkatın” fəalları etiraz olaraq seçki prosesini tərk etdilər\nSəhiyyə Avqust 19, 2021\n"Birləşmiş Milli Hərəkatın" Bolnisi regional təşkilatının fəalları bu gün Naxiduri kəndində toplaşaraq partiya liderlərindən daha çox hörmət və təqdir tələb ediblər. Narahatçılığın səbəbi, özünüidarəetmə seçkilərində sakrebulonun əksəriyyəti siyahısına daxil olan kandidatlar, komanda üzvü və birlikdə mübarizə aparan namizədlər deyildir....\nCovid virusuna yoluxanlar üçün yeni portal yaradıldı\nSəhiyyə Avqust 12, 2021\nCovid virusuna yoluxanlar üçün yeni https://er.moh.gov.ge/ portalı istifadəyə verildi. COVID-19 virusu təsdiqlənən vətəndaşlar portalda qeydiyyatdan keçə bilərlər. 112 -yə daxil olan məlumatlar işlənib sonra monitorinq üçün ailə həkiminə göndəriləcək. Portal Daxili İşlər Nazirliyinin "112" İctimai Təhlükəsizliyi İdarəetmə Mərkəzi və...\nBolnisidə epidemiologiya sabitləşir\nSəhiyyə İyun 16, 2021\n16 iyundan etibarən epidemioloji vəziyyət sabitləşir, bu mərhələdə Bolnisidə 12 aktiv kovid-19 hadisəsi qeydə alınıb, 13 nəfər özünü təcrid etmədə, virusa yoluxmuş 9 nəfər isə klinikada müalicə alır, vətəndaşların test edilməsi hələ də aktiv şəkildə davam edir.


Tarix 30.03.20, 14:24\nMartın 30-da dünya birjalarında neft son 17 ilin ən aşağı səviyyəsinə düşüb. Dünyada koronovirus böhranı dərinləşir, ABŞ-da yoluxmaların sayı sürətlə artır. Qərbi Texas neftinin bareli 5,3 faiz düşərək 20 dollara yaxınlaşıb. Brent nefti isə 6,5 faiz düşərək 23 dollar olub. Artıq koronovirusdan dünya üzrə ölənlərin sayı 34 mini keçib. Neft bazarlarında bir neçə həftədir qiymətlər enir. Bir sıra ölkələr virusla mübarizə məqsədilə karantin, səyahət qadağaları tətbiq edib.\nSəudiyyə və Rusiya razılığa gəlməsələr...\nNeftə tələbat azaldıqca, təchizat yüksələn xətt üzrə gedir. SəudiyyəƏrəbistanı və Rusiya qiymətləri dəstəkləmək üçün hasilatı azaltmaqla bağlı razılığa gələ bilmədiyindən təchizat dramatik şəkildə artır. Ötən həftəsonu Ər-Riyad bildirib ki, hasilatın potensial azaldılması ilə bağlı Moskvayla əlaqə yarada bilməyib.\nRusiya enerji nazirinin müavini ölkə hasilatçılarıüçün barelin 25 dollara düşməsinin fəlakətli olmadığını demişdi.\n“Tələbatın azalması sarıdan narahatlıq vacib amil olsa da, bəlli idi. Amma bazarlarda ucuzlaşmanı yaradan əsas səbəb SəudiyyəƏrəbistanı və Rusiyadan indiki yolla gedəcəklərinə dair alınan siqnallardır”, – Avstraliyanın “Commonwealth Bank”ının təhlilçisiVivek Dhar “Bloomberg News”a deyib.\n“Ehtiyat anbarları ağzınadək dolunca Səudiyyə Ərəbistanı və Rusiya, digər əsas hasilatçılar reaksiya verməlidirlər. Onların cavabı gecikdikcə, neftin qiymətlərində daha bir kəskin düşüş riski böyükdür”,– AxiCorp-dan Stefan İnnes “Frans Pres”ə deyib.\nBazar ertəsi Asiya bazarlarında da kəskin düşmə qeydəalınıb. Ötən həftə ABŞ-ın nəhəng stimul paketinin qəbulunun yaratdığı artıq sönüb, investorların diqqəti şişən inflyasiyaya, koronovirusdan ölüm hallarının artmasına yönəlib.\nABŞ Prezidenti Donald Tramp ötən həftə 2 trilyon dollarlıq iqtisadi xilas planını imzaladı. Di gəl, təhlilçilər qarşıda daha “qara günlər” proqnozlaşdırırlar. Digər tərəfdən Tramp da əhali üçün məhdudiyyətləri daha bir aylığa uzadıb. Hazırda planetin 40 faizinin karantin şəraitində yaşadığı bildirilir.\nAxiCorp-dan Stefan İnnes deyir ki, dünya üzrə hökumətlərin, mərkəzi bankların qlobal iqtisadiyyata yardım məqsədilə 5 trilyon dollar vəd etməsinə baxmayaraq,...“koronovirus sürətlə yayılmaqdadır, bu da iqtisadi və maliyyəyə təsiri sarıdan əndişələri dərinləşdirir. Bazarlarda daha artıq çaxnaşma yaranacağı mümkün görünür”, – o bildirir.\n“İndi bazarları düşündürən böyük sual odur ki, yer üzündə təqdim olunan stimul paketi qlobal iqtisadiyyatın COVID-19-un şoku qarşısında duruş gətirməsinə kömək etməyə yetəcəkmi”, – Avstraliya Milli Bankından Rodrigo Katril deyib.\nFED 3 trilyon təklif edir, amma...\n“Reuters” agentliyi də ABŞ-dakı stimul paketinin tarixən böyük olsa da, kifayət etməyəcəyini yazır.\nFederal Ehtiyatlar Fondu (FED) son həftələr kredit və aktivlərin alışıüçün 3 trilyon dollardan artıq vəsait təklif edir. Amma agentlik bunun real iqtisadiyyata –şirkətlərə, bələdiyyələrə real köməyi dəymədiyini qeyd edir. Bunun bir səbəbi Amerika mərkəzi bankının daha çox kredit riski götürməyə icazəsi olmamasıdır. Aşağı reytinqli borcalanlara kreditlərdə isə itki şansı böyükdür. İqtisadi fəaliyyəti faktiki dayandırmış koronovirus pandemiyası isə bu riskləri bir az da gücləndirir. Gərginliyi qismən azaltmaqdan ötrü ABŞ Xəzinədarlığı FED-in kreditlərinin qaytarılmaması riskinin bir qismini üzərinə götürüb.\nXəzinədarlıq Valyuta Sabitliyi Fondundan 50 milyard dollar ayırıb ki, FED-in kreditləri ödənməsə, itkilər kompensasiya olunsun.\nCümə günü Xəzinədarlıq 2 trilyonluq paketdən 450 milyard dollardan artıq vəsait əldə edib və bu da qurumun iqtisadiyyatı dəstəkləmək qabiliyyətini gücləndirir.\nAmma investorlar və iqtisadçıların fikrincə, hətta əlavə vəsait belə yetərli olmaya bilər, Konqres əlavə trilyonlar ödəməli olacaq. Əks halda, ABŞ-da bir çox şirkətlər və yerli hökumətlər ya defolt təhlükəsi iləüzləşəcəklər, ya da “batacaqlar”.\n“Guggenhaym Partners”-in baş investisiya rəsmisi Skot Minerd “Reuters”ə deyib ki, hökumət Xəzinədarlığa iqtisadiyyatı dəstəkləmək üçün 2 trilyon dollaradək vəsait ayırmalıdır.\nMinerdin hesablamasına görə, ötən həftə ayrılan pul yalnız 900 milyard dollarlıq kredit üzrə itkiləri qarşılamağa bəs edər. (Azadliq.org)\n19.05.20 Çindən ABŞ-a sərt cavab: “Ört-basdır etməyə çalışır”\n19.05.20 Gürcüstanda koronavirus: yoluxanların sayı 702-yə çatdı\n19.05.20 ÜST-ə ayrılacaq pul 40 milyona düşəcək? - Tramp büdcəni “qayçılamağa“ hazırlaşır\n18.05.20 ABŞ-da koronavirus: son sutkada 854 nəfər vəfat edib\n18.05.20 “Koronavirusa qarşı mübarizədə irəliləyiş əldə etmişik” – Si Cinpin\n18.05.20 Putin Rusiya müsəlmanlarına müraciət etdi:“Ramazan bayramını evdə qeyd edin“\n18.05.20 Kiyev Tehranı təhdid etdi - “Boeing 737-800”-lə bağlı\n18.05.20 Çıxış yolu virusla birgə yaşamağa öyrəşməkdir - Qərb ölkələri də acılıma gedir\n18.05.20 Baş nazir prezidentin xanımını həbs etdirdi - Şok səbəb\n17.05.20 “Dünyada koronavirus qurbanlarının sayı 307 mini ötüb” – ÜST məlumat yaydı\n17.05.20 “Türkiyədə koronavirusdan daha 44 nəfər ölüb” – Səhiyyə naziri\n17.05.20 İsrail parlamenti yeni hökuməti təsdiqlədi – DETALLAR\n17.05.20 Puerto-Riko ABŞ-ın ştatı ola bilər – Referendum tarixi açıqlanıb\n17.05.20 “ABŞ-da bir gündə koronavirusa 25 minə yaxın yoluxma qeydə alınıb” – Con Hopkins Universiteti məlumat yaydı\n17.05.20 Meksikada koronavirus: ölənlərin sayı 5 mini keçdi\n17.05.20 Almaniyada COVID-19: yoluxanların sayı 174 mini ötdü\n17.05.20 İngiltərənin ən zəngin insanlarının adları açıqlandı – Siyahı\n16.05.20 Rusiya Özbəkistanı da “rusdilli“ etmək istəyir - Kreml Daşkəndin daxili siyasətinə müdaxilə edir\n16.05.20 Rusiyada koronavirusa yoluxanların sayı 270 mini ötüb - 2537 nəfər ölüb\n16.05.20 İtaliya hökuməti digər ölkələrə səfərlərə icazə verəcək - Bu tarixdən\n15.05.20 “Məni sarsıtmaq üçün qəsd təşkil ediblər” - Tramp Obamanı “duelə” çağırdı\n15.05.20 Türkiyədə koronavirusdan sağalanların sayı 106 mini ötdü – Səhiyyə naziri\n15.05.20 Gürcüstanda fövqəladə vəziyyətin müddəti uzadılmayacaq – Baş Nazir\n15.05.20 Uyğurlara görə Çinə sanksiyalar tələb edilir – Rəsmilər “qara siyahıya” salınacaq


2022, 16 May, Bazar ertəsi, Bakı vaxtı 22:37\nBakı, Çörək mağazası\nAzadlıq.info saytı kənd təsərrüfatı üzrə ekspert Vahid Məhərrəmova istinadən yazır ki, Azərbaycan tarixində görünməmiş haldır, ölkəyə 2016-cı ildə 1 milyon 600 min ton buğda idxal olunub.\n"Heç vaxt bu qədər həcmdə idxal buğdasına ehtiyac olmayıb. Buğda idxalının artmasının bir neçə səbəbi var. Birincisi, ölkədə taxıl, o cümlədən buğda istehsalı kəskin şəkildə azalıb. İkincisi isə, ölkə əhalisinin alıcılıq qabiliyyətinin aşağı düşməsi ucuz, az kalorili məhsullara, xüsusən çörəyə olan təlabatı artırıb. Vəziyyətdən taxıl inhisarçıları bəhrələniblər".\nSayt yazır ki, 2016-cı ildə dünya bazarında ərzaq buğdasının 1 tonu 134-151,75 dollar arasında təklif olunduğu halda, həmin ildə keyfiyyəti aşağı olan buğdanı ölkəyə 184, 4 dollara sənədləşdirərək idxal ediblər:\n"Beləliklə buğda idxalı üçün ölkədən 296,8 milyon dollar vəsait çıxarılıb ki, bu da əcnəbi fermerlərin biznesini stimullaşdıracaq, onların gəlirini artıracaq".\nMəzənnəni bazar müəyyən etsə…\n“Müsavat.com” saytı “Hökumət dollara “həddini bildirdi”- 2 manat...” sərlövhəli məqalədə son vaxtlar dolların manata nisbətdə bahalaşmasını ekspert Vüqar Bayramlı ilə araşdırır.\nVüqar Bayramlı ilə araşdırır.\nMəqalədə ekspertlərə istinadən dünyadan fərqli, Azərbaycanda dolların bahalaşmasının səbəbi kimi Mərkəzi Bankın (MB) dolların məzənnəsini 2 manata çatdırmağı və bu səviyyələrdə sabitləşdirməyi qarşısına məqsəd qoymasını göstərir.\nV.Bayramov bildirir ki, “üzən məzənnə”də kursu Mərkəzi Bank müəyyən etmir:\n“Çünki bu, liberal məzənnədirsə, o zaman bazar müəyyən edir, amma son hərracların da nəticəsi göstərir ki, manatın dollara nisbətdə məzənnəsini MB müəyyənləşdirir. MB çalışır ki, bazarda manatın məzənnəsini daha tez formalaşdıra bilsin. Doğrudan da manatın bazar məzənnəsinin müəyyənləşməsi olduqca vacibdir”.\nEkspertə förə, bazar məzənnəsini müəyyən etmək ona görə vacibdir ki, bu baş verməyincə real sektora sərmayələrin cəlb edilməsi kifayət qədər çətin olacaq.\nOnun fikrincə, xarici investorlar əmin olmalıdırlar ki, bu, artıq bazar məzənnəsidir. Bazar məzənnəsi isə o deməkdir ki, manat bazar məzənnəsi müəyyənləşərsə, bu halda artıq müəyyən müddət həmin məzənnə ətrafında dəyişəcək.\nV.Bayramov dolların 2 manat həddinə kimi bahalaşa bilməsi hadqa deyir:\n“Bazar məzənnəsini bazar özü müəyyənləşdirməlidir. Hansısa bir rəqəmi öncədən nə MB, nə də digər qurumlar rəsmiləşdirə bilməz. Burada ssenariyə də baxmaq lazımdır. Nəzərə alaq ki, Dövlət Neft Fondunun 2017-ci il üçün xərcləmələri 14.5 milyard manatdır, onun 7.5 milyard manatı birbaşa Mərkəzi Banka, 6.1 milyard manatı isə büdcəyə transfertlərdir. Mərkəzi Banka transfertlər hərraclar vasitəsilə bazara çıxarılarsa, o zaman Mərkəzi Bank psixoloji təzyiqi ciddi şəkildə azalda bilər”.\nEkspert “qara bazar”ın dollar qıtlığından irəli gələräk yarandığını da deyir . Əlavə edir ki, banklar dollar satışını bərpa edəcəkləri halda faktiki, “qara bazar”ı sıradan çıxara biləcəklər.\nSəmərəli və təhlükəsiz layihə\n"Azərbaycan" qəzeti yazır ki, Bakı-Tbilisi-Qars dəmiryolu layihəsi Azərbaycan, Gürcüstan və Türkiyənin sıx nəqliyyat əlaqələri qurmasına böyük imkanlar açacaq.\n"Bakı-Tbilisi-Qars dəmir yolu xətti iqtisadi baxımdan səmərəli, dayanıqlı, təhlükəsiz və ekoloji normalara tam cavab verən layihədir. Bu dəmir yolu bağlantısı nəqliyyatın inkişafında yeni mərhələnin başlanması deməkdir. Onun istifadəyə verilməsi ilə nəqliyyatın imkanları genişlənəcək, sərnişin və yük daşımalarının həcmi artacaq".\nQəzet yazır ki, bu dəmiryolunun Asiya və Avropa arasında yük və sərnişin axınının artmasına təkan verəcəyi, turistlərin gediş-gəlişi üçün rahatlıq yaradacağı, Xəzər və Qara dəniz arasında bağlantını təmin edəcəyi şəksizdir.\nTürkiyə, Qars bölgəsində keçən dəmiryolu, 23 sentyabr 2014\n"Digər ölkələrin də bu layihəyə qoşulması nəticə etibarilə tarixi İpək Yolunun inkişafına xidmət edəcək. Layihənin reallaşması nəticəsində Azərbaycan, Gürcüstan və Türkiyənin Orta Asiya, Çin və Avropa ilə etibarlı və sərfəli nəqliyyat əlaqəsi yaranacaq".\nQəzet yazır ki, Bakı-Tbilisi-Qars marşrutu üzrə hərəkət edəcək qatarlar üçün Azərbaycan tərəfi “Stadler” şirkətinə yataq tipli 30 vaqon sifariş verib. Vaqonlar “standart”, “komfort”, “biznes” və “restoran” kateqoriyalarına bölünməklə dörd cürdür. Kateqoriyasından asılı olaraq vaqonlar 10, 20 və 32 yerlikdir.\nMüasir texnoloji üstünlüklərə malik vaqonların alt hissəsinin müvafiq rels ölçüsünə uyğunlaşdırılması avtomatlaşdırılmış sistem sayəsində mümkün olacaq. Bu da sərhəd-keçid məntəqələrində vaxt itkisinin qarşısını alacaq və sərnişinlərin rahatlığını təmin edəcək.


XPressEntry ilə TagMaster XT -3 Oxucu Quraşdırması - Telaeris, Inc.\nXPressEntry ilə TagMaster XT-3 Reader Setup\nİlk TagMaster Reader Quraşdırma\nTagMaster Reader-a Güc və Şəbəkə tətbiq etməklə başlayın. Bunu necə edəcəyiniz barədə məlumat üçün oxucuya daxil olan ACTS Essential Quick Guide-a baxın.\nOxucu quraşdırıldıqdan və şəbəkədə olduqda, oxucunu konfiqurasiya etmək üçün şəbəkədəki oxucu IP ünvanına gedə bilərsiniz. Oxucunu ilk dəfə konfiqurasiya edərsə, IP ünvanı 192.168.1.100 olacaqdır. İlk dəfə istifadə edənlər üçün oxucu istifadəçi adını və şifrəsini (admin və qwerty) daxil edin. TagMaster Reader-in necə konfiqurasiya ediləcəyi barədə məlumat üçün, zəhmət olmasa TagMaster XT-3 sənəd sənədlərinə baxın.\nOxucu konfiqurasiyası bitdikdən sonra http: // ipaddress / act. ACTS-də olduqda, bu oxucuya giriş imkanı olan bütün istifadəçiləri və etiketləri görəcəksiniz. Əvvəlcə bu aşağıda göstərildiyi kimi boş olacaq.\nİstifadəçi olmayan ACTS\nXPressEntry üçün Tag Master oxucu əlavə edin\nRFID Oxucular sekmesine gedin\nAçılan menyudan TagMasterXT-3 seçin\nReader'da konfiqurasiya edilən IP ünvanı və TCPIP Portu daxil edin\nTagMaster Ayarları Nişanını seçin. Aşağıdakı parametrləri konfiqurasiya edin.\nManuel Vend üçün açılacaq milliseconds relayu - XPressEntry-dən özünü tetikleyen zaman, bu vaxta qədər vaxtın miqdarıdır. (5000 təklif edildi)\nPull Log-Xronikası arasındakı saniyələr XPressEntry oxucudan hər X saniyədə (5 təklif etdiyi oxucu sayına bənzər)\nPersonel Yeniləmələri Arasındakı Saniyə- XPressEntry hər X saniyədə bir oxucu kadr siyahısını yeniləyir (oxucu sayından asılıdır, 30 təklif olunur)\nİstifadəçi adı - oxucuya daxil olmaq üçün istifadəçi adı (admin default)\nŞifrə - Parolanı oxucuya daxil etmək üçün (qwerty default)\nOxucuya bir qapı, doğrulama zonası və profili verin. Sağ tərəfdə RFID Ayarları var. Açılan və rejimdə TagMaster RFID Reader seçin. Trend yoxlanılmamalı və eyni zonaya giriş aşağıda göstərildiyi kimi yoxlanılmalıdır.\nXPressEntry Oxucular Tab TagMaster\nOxucular alt nişanında yaradılmış TagMaster Reader seçin və seçilmiş qutuya köçürün. Bu zaman məhdudiyyəti olmadan qrupa oxucuya giriş imkanı verəcəkdir.\nAlternativ olaraq, girişin verildiyi bir sıra vaxt təyin edə bilərsiniz. Bu zaman aralıklarına Saat qurşağı deyilir və xüsusi adlar olmalıdır. Saat qurşaqları Məlumat Əlavə et / Düzenle altındakı Saat qurşağı sekmesinde konfiqurasiya edilə bilər. Saat qurşağının xüsusi saatları heç bir əhəmiyyət daşımır. Sadəcə vaxt zonalarının özü oxucuda konfiqurasiya edildiyi üçün ad vacibdir. Aşağıda Saat qurşağı adları əlavə edə bilərsiniz\nXPressEntry TagMaster Qrupu Quraşdırma\nSaat qurşağı ACTS-də bir cədvələ görə Erkən, Həvva və Zirvə xəritələrini adlandırır. Bunu konfiqurasiya etmək üçün oxucuda ACTS-ə daxil olun və cədvəllərə keçin\nTM Reader 1 (Erkən) Mornings Access Group-a təyin edim.\nAlex Jacobsma'yı Mornings Access Group'a verdim.\nAlex Jacobsma yuxarıdakı şəkilə uyğun olaraq 6 AM-a qədər oxucuya hər zaman daxil olmağa imkan verəcəkdir.\nİnsanlara TagMaster Reader-a giriş imkanı vermək üçün bir nişan növü konfiqurasiya etməlisiniz. Nişan növləri nişanını görmürsənsə, onu aşağıda göstərilən parametrlərdə aktivləşdirməlisən. Sistemə əlavə olunan bütün yeni istifadəçilərə qlobal olaraq tətbiq ediləcək bir standart nişan növü təyin etməyiniz də tövsiyə olunur.\nBu ayardan biri yadda saxlanıldı, məlumat əlavə et / redaktə olunan nişan növləri nişanı görünəcək. Nişan növü altında yeganə vacib parametr “Is UHF” dir. Bu qutunun işarələndiyinə əmin olun və qeyd edin.\nBadge nömrəsi bir Badge növü olmalıdır\nTəqdimatlar sekmesinde TagMaster Reader'ımızı olan Access Group'un bir hissəsi olmalıdır\nXPressEntry-ni TagMaster Reader-a bağlamağa hazırıq. RFID Oxucular Nişanına qayıdın.\nTagMaster qeydindəki Enable düyməsini basın. Formanın dibi bir anda sarı görünməli və sonra yaşıl rəngə çevrilməlidir.\nXPressEntry RFID Tab TagMaster Bağlandı\nDüzgün konfiqurasiya edildikdə, sistemə daxil olan bütün istifadəçi nişanları taxtaya atılmalıdır.\nRFID Status Bar "Bağlanmaya çalışırıq" vəziyyətində qalır və bar sarı qalır.\nIP ünvanını və TCPIP Portunun düzgün olduğunu yoxlayın. Hər ikisi də yoxlanarsa, kompüterin bu IP ünvanına çatdığını yoxlamaq üçün eyni kompüterdəki brauzerə IP ünvanını daxil edin. Brauzer oxucuya qoşulursa, istifadəçi adının və şifrəsinin XPressEntry-də düzgün şəkildə qurulduğunu yoxlayın. Oxucu hələ də bağlanmayacaqsa, hər hansı bir RFID xətası üçün Server fəaliyyət nişanını yoxlayın.


22:55 24.02.2021 70\nEstoniyanın "Respiray" texnologiya şirkəti ultrabənövşəyi şüalarla havadakı virus və bakteriyaların 99 faizdən çoxunu öldürən təmizləyici cihaz istehsal edib.\nMilli.Az xəbər verir ki, cihazın ölkənin Təhsil Nazirliyinin dəstəyi ilə Estoniya və Polşa universitetləri ilə birlikdə hazırlandığı bildirilir.\nTəhsil nazirinin müavini İndrek Reymand "Respiray" hava təmizləyicilərini vaksin, dərman və sosial məsafə ilə yanaşı, COVID-19 alətlər qutusunda yer alan bir element olaraq gördüyünü söyləyib: "Virusa qarşı sehrli çubuq yoxdur, ancaq bir sıra bu kimi səylər pandemiyadan çıxmağa kömək edir".\nCihaz əlavə şəffaf üz qalxanına sahib plastik boyun qutusundan ibarətdir. Təxminən 8 saat davamlı batareya ilə işləyir. "Respiray"da hava əvvəlcə tozları və daha böyük hissəcikləri təmizləyən giriş filtrindən, daha sonra virusları və bakteriyaları məhv edən UV-C LED modulundan keçir.\nPolşanın Lodz Universitetindəki sınaqlarda "E.coli" və "S.aureus" bakteriyalarında müvafiq olaraq 99,68 və 99,88% azalma olduğu müşahidə edilib.\nCihazın qiyməti 279 avrodur. (publika.az)\nXəbərin mənbəyi: https://news.milli.az/interest/925055.html\nBMT-dən xəbərdarlıq: Uçurumun eşiyindəyik\nTürkiyənin yeni səfiri Bakıdan PAYLAŞIM ETDİ - FOTO


Ölüm və fəlakət gətirən “Səkkizillik müharibə” | Hafta.az\n12:20 22.09.2021 Müəllif:Vüsal Tağıbəyli\n22 sentyabr tarixi XX əsrin qara ləkəsi olaraq qalıb. Çünki məhz bu gün, çoxlarımızın “Səkkizlillik müharibə” kimi xatırladığımız İran-İraq müharibəsi başlayıb. 1980-ci il sentyabrın 22-də start götürən və tam 8 il davam edən bu müharibəni ərəblər “Birinci Körfəz müharibəsi”, iranlılar “Müqəddəs müdafiə”, iraqlılar isə “Qadisiyyat Ṣaddam” adlandırırdılar. Hərənin bir adla tanıdığı müharibə, əslində eyni nəticəyə xidmət edirdi: ölüm-itim, dağıntı, fəlakət...\nMəlumatlara görə, 8 illik müharibə dövründə ortalama 1 milyon insan həlak olub, 2 milyondan çox insan isə yaralanıb.\nMüharibənin meydana çıxması belə olub ki, əvvəldən də mövcud olmuş torpaq mübahisələrinə, bəzi ərazilərin kimin olması üstündə tərəflər arasında yaşanan qalmaqallara birdəfəlik və birtərəfli son qoymaq, İranın körfəzdəki nüfuzuna zərbə vurmaq, İslam inqilabından sonra Tehranın İraqın şiə əhalisi üzərində artan təsirini azaltmaq istəyən Səddam Hüseyn SSRİ-nin və bəzi ərəb ölkələrinin təhriki ilə ordusuna İran üzərinə hücuma keçməyi əmr edib. İlk vaxtlar İraq ordusu böyük hərbi uğurlar qazanıb, İranın bir sıra ərazilərini işğal eləyib. Hətta İranın Abadan və Xürrəmşəhr kimi böyük şəhərlərini mühasirəyə də alıb. Amma İranda hakimiyyət dəyişikliyi ilə nəticələnən inqilab olsa da, ölkə qəfil hücumun qarşısında tez toparlanıb və 1982-ci ildə nəinki İraqın hücumlarının qarşısını ala bilib, hətta işğal olunmuş əraziləri geri qaytarıb.\nMüharibədə iki ölkənin qarşı-qarşıya gəlməsində qəribə heç nə olmasa da, faciə ondaydı ki, İraqın bir parçası olan Kürdüstan öz dövlətlərinə arxadan zərbə vurmaqdaydı. Bu gün də İraq Kürdüstanına rəhbərlik edən və Məsud Bərzaninin rəhbəri olduğu Kürdüstan Demokratik Partiyası, eləcə də uzun illər Cəlal Təlabaninin rəhbərlik etdiyi Kürdüstan Vətənpərvərlər Birliyi İran tərəfdən İraqa qarşı döyüşürdü. Əlbəttə, bunu bilən Səddam Hüseyn kürd şəhəri olan Hələbcədə kimyəvi silahdan istifadə edərək 10 mindən artıq insanı məhv etdi.\nHeç kimə sirr deyil ki, müharibədə müasir silahlar nə qədər önəmli olsa da, ölkə əhalisinin sayı və iqtisadi gücü son sözü deyir. Bu mənada İran İraqdan xeyli üstün idi. Yəqin bu səbəbdən idi ki, Səddam Hüseyn İranı zəiflətmək məqsədilə Körfəzdəki neft daşıyan gəmilərə və sahidəki terminallara hücumlara başaldı. Nəticədə dünya bazarında neft sıxıntısı yaşanmağa və təbii ki, qiymətlər qalxmağa başladı. Bəhanə axtaran ABŞ əlüstü hərbi donanmasını Körfəzə göndərdi və bundan sonra neft daşıyan bütün tanker və gəmilər ABŞ bayrağı ilə üzməyə başladı.\nTam 8 il sürən amansız müharibə 1988-ci ilin avqustunda başa çatsa da, hətta BMT-nin səyləri ilə də sülh sazişi imzalanmadı. Çünki İran tərəfi Səddam Hüseyndən nəzarətdə saxladığı bütün əraziləri qaytarmağı tələb etdiyi kimi, İraq da Şətt-ül-Ərəb çayı boyunca uzanan su sərhədində birgə patrul xidmətlərinin yaradılmasına israr edirdi. İki ölkə arasında sülh bir də 1990-cı ildə - İraq Küveyti işğal edəndən sonra yarandı. Çünki Səddam Hüseyn, ABŞ-la müharibəyə başlayacağını görüb, arxa cəbhəni gücləndirmək məqsədilə İrana məxsus torpaqları geri qaytardı.\nMüharibə sırasında İraq SSRİ tərəfindən birmənalı şəkildə dəstəklənirdi. Çünki ərəb dünyasında güclü mövqeyə malik BƏƏS partiyası məhz Sovet İttifaqının himayəsindəydi. Təbii ki, Səddam Hüseyn də məhz BƏƏS-in İraq bölməsinin rəhbəri olaraq iqtidardaydı. Amma elə görünməsin ki, İraqı müharibə illərində ancaq kommunist bloku dəstəkləyb, xeyr. Şah dövründə İranın əsas portnyoru, müdafiəçisi olan ABŞ, İslam inqilabından sonra bu ölkədən qovulduğu üçün, 1967-ci ildən diplomatik münasibətlərini belə kəsdiyi Səddam Hüseyn iqtidarını müdafiə etməyə başlamışdı. Hətta o vaxtlar ABŞ prezidenti Ronald Reyqanın xüsusi elçisi olmuş, Birləşmiş Ştatların keçmiş müdafiə naziri Donald Ramsfeld İraqa səfər edərək, şəxsən Səddam Hüseynlə görüşüb, müzakirələr aparmışdı. ABŞ bu illərdə müxtəlif yollarla İraqa silah-sursat, borc kredit verdi. Hətta İraqa bioloji və kimyəvi silah istehsal etmək üçün köməklik də etdi. Bunun nəticəsi idi ki, 1986-cı ilin mart ayında BMT Təhlükəsizlik Şurasında İraqın İrana qarşı kimyəvi və bioloji silah tətbiq etməsi məsələsi müzakirə olunanda, məhz ABŞ və İngiltərə İraqın əleyhinə olacaq qərarın qəbuluna imkan vermədilər...\nYalnız SSRİ, ABŞ və İngiltərə müdafiə edirdimi İraqı, xeyr, ən böyük dəstəkçilər ərəb ölkələri, xüsusilə də Səudiyyə Ərəbistanı və Küveyt idi. Ərəb ölkələri müharibə dövründə İraqa 300 milyard dollardan artıq təmənnasız maliyyə yardımı veriblər. Maraqlıdır ki, ərəb liderlər o vaxt Səddam Hüseyni “Ərəb millətinin xilaskarı” elan etmişdilər. Hansı ki, bir neçə il sonra bəslədikləri həmin “Ərəb millətinin xilaskarı” öz ordusu ilə Küveyti, Səudiyyə torpaqlarının bir qismini işğal edəcəkdi...\nHeç kimdə elə fikir oyanmasın ki, yalnız İraqa dəstək verilib. Məsələn, bu gün iranlıların “sionist rejimi” adlandırdığı İsrail müharibə illərində məhz İslam İranına dəstək verib. Çünki o vaxt ərəb ölkələrində İsrailə qarşı böyük qəzəb vardı və rəsmi Təl Əviv bunun heyfini iranlıları dəstəkləməklə çıxırdı. Məşhur İran-Kontra müqaviləsi və başqa bir sıra sazişlərə əsaslanan İsrail, İranı əlindəki ABŞ istehsalı olan silahların, xüsusilə də müharibədə İrana böyük üstünlük verən, Şah Məhəmməd Rza Pəhləvi tərəfindən satın alınmış “F-14 Tomcat” döyüş təyyarələrinin ehtiyyat hissələri ilə təmin edirdi. Fransa, Almaniya və sair Avropa ölkələrinin İrana verdiyi silah və texnikanın qalıqları isə müharibə zamanı iraqlılar tərəfindən dünyaya göstərilməkdəydi.\nBeləliklə, 1988-ci ildə BMT Təhlükəsizlik Şurasının 598 saylı qərarına əsasən tərəflər müharibəni dayandırdı, İran ordusu İraq torpaqlarından çıxaraq 1975-ci ildə imzalanmış Əlcəzair Müqaviləsində göstərilən xəttə çəkildi. Amma əsirlərin dəyişdirilməsi prosesi uzun müddət davam elədi və 2003-cü ildə sonuncu əsir vətəninə qaytarıldı.\nƏslində İraqla İran arasında ikitərəfli münasibətlər Şah dövründə də yaxşı deyildi. Bəlkə də Səddam Hüseyn İslam İnqilabının baş verməsindən istifadə edərək, Şah dövründə yığılıb qalmış ikitərəfli problemləri silah gücüylə həll etmək istəyib. Baxın, 1969-cu ilin aprel ayında İranın o zamankı şahı İraqın güneyini – Şətt-ül-Ərəb çayı dərəsini işğal etmək fikrinə düşmüşdü. Əlbəttə, özbaşına yox, məhz ABŞ hökuməti onu bu sevdaya salmışdı. O vaxt İran hərbi gəmilərini çayın mənsəbinə göndərmişdi. Buna görə də 1970-ci ildə İraqla İran arasında diplomatik münasibətlər kəsildi. Nəhayət, vasitəçilərin səyləri nəticəsində 1973-cü ildə yenidən əlaqələr quruldu və 1975-ci ildə yuxarıda adını çəkdiyimiz “Əlcəzair Müqaviləsi” imzalandı. Sazişə görə, sərhəd Şətt-ül-Ərəb çayının dərəsi boyunca cızılacaq, rəsmi Tehran kürdləri dəstəkləməyəcəkdi. Amma İran tərəfi körfəzdəki İraqa məxsus kiçik adalardan çıxmadığı üçün saziş yerinə yetirilmədi. Hətta Səddam Hüseyn də İranın cənub-qərbində yerləşən və ərəblərin yaşadığı Xuzestan bölgəsinə iddia irəli sürdü...\n...İraq müharibəyə 212 min nizami ordu, 2700 tank, 2300 zirehli döyüş maşını, 1400 artileriya sistemi, 370 təyyarə, 300 helikopterlə, İran isə 290 minlik ordu, 1710 tank, 1900 zirehli döyüş maşını, 1100 artileriya sistemi, 421 təyyarə, 750 helikopterlə başlamışdı. Amma müharibə illərində güc balansında ciddi dəyişikliklər yaşandı: müharibənin sonlarına yaxın İraq hərbi qüvvələri 800 min əsgər, 3400 tank, 4500 zirehli döyüş maşını, 2300 artileriya sistemi, 360 təyyarə, 140 helikopter, İran ordusunda isə 850 min əsgər və əlavə olaraq 700 mindən çox könüllü döyüşçü, 1100 tank, 1400 zirehli döyüş maşını, 900 artileriya sistemi, 160 təyyarə və 90 helikopter vardı.\nMüharibədə İranın qələbə çalmasına geniş ərazisi, sənaye zonalarının, böyük şəhərlərin döyüş meydanından aralıda olması və ən əsası əhalinin vətənlərini qan bahasına müdafiə etməsi faktı kömək etdiyi kimi, İraqın məğlub olmasını paytaxt da daxil bütün iri şəhərlərin və sənaye müəssisələrinin müharibə meydanlarında yerləşməsi, üstəlik ölkə əhalisinin bir hissəsi olan kürdlərin vətənlərinə xəyanət etməsi sürətləndirdi. Hər iki tərəfə 200-300 milyard dollar ziyan dəydi, şəhərlər, kəndlər xaraba qaldı, infrastruktur dağıldı, İranda 1 milyonadək insan həlak oldu və ya yaralandı, İraqda isə 400 min nəfər ölü və yaralı oldu.\n...Müharibənin başa çatdığı gündən 33 il ötür, amma hələ də hər iki ölkədə ailələr şəhidlərinə yas tuturlar, hər iki ölkədə əlini-ayağını, gözünü itirmiş on minlərlə şikəst insan o qanlı illərin acı xatirəsi ilə yaşamaqdadır. Biz isə deyirik: lənətə gəlsin müharibəni və onu başlayanları...\nOxunma sayı 3215


Həyat yoldaşını səyahət zamanı tapan Rahidə Səyyah FOTO\n02 İyl 2020 10:50\nDigərləri 24 Mar 2019 19:26:00 135 0\nRahidə Hümbətova: "Hər dəfə göy üzündə təyyarə görəndə, "kaş ki, tez böyüyüb, mən də təyyarəyə minib uçsaydım" deyə xəyallar qururdum"\nBu xəbəri də oxu: Snapdragon 875in qiyməti ortaya çıxıb\nSəyahət bloqu var, orda izləyiciləri onu "Rado" adı ilə tanıyır. 23 ölkədə, 70-dən çox şəhərdə olub. İlk dəfə xaricdə təhsil üçün səyahətə çıxıb. Etdiyi ən uzun müddətli və sonuncu səfəri Yeni Zelandiyayadır. Dünyanı kəşf etməyi, olmadığı yerlərə səyahət etməyi çox istəyir. "Səyyah" rubrikamızın budəfəki qonağı Rahidə Hümbətovadır. İlk olaraq həmsöhbətimiz haqqında qısa məlumat verək. Rahidə Hümbətova ilk ali təhsilini Azərbaycan Dillər Universitetində alıb, koreya dili üzrə tərcüməçidir. Magistratura təhsilini isə Azərbaycan Dövlət İqtisad Universitetində marketinq üzrə alıb. Təhsil aldığı müddətdə əmək fəaliyyətinə başlayıb və hər iki sahədə çalışıb. Daha sonra "Erasmus" xaricdə təhsil proqramına qoşularaq Çexiyada təhsil alıb. Oxumağı çox sevən həmsöhbətim yenə də təhsil almağı planlayır. Hazırda isə Almaniyada yaşayır və alman dilini öyrənərək orada işləyərək ixtisası sahəsində təcrübə qazanmağı düşünür. - Maraqlıdır, gəzmək istəyini özünüzdə nə vaxtdan hiss etdiniz?\n- Səyahət etmək istəyi məndə uşaq vaxtından olub. Hər dəfə göy üzündə təyyarə görəndə, ona baxıb "kaş ki, tez böyüyüb mən də təyyarəyə minib uçsaydım" deyə xəyallar qururdum (gülür). Yəni bu, sonradan yaranan istək deyil. Dünyanı kəşf etməyi, olmadığım yerlərə səfər etməyi çox istəmişəm. Ona görə də, tələbəlik illərindən layihələrə qoşulurdum, onların vasitəsilə xaricə gedirdim. Elə ilk səfərim də təhsilimlə bağlı olaraq Cənubi Koreyaya oldu. İlk səyahətimdən sonra düşündüm ki, dayanmaq olmaz. Belə səfərləri davam etdirmək lazımdır.\n- Səyahətlərinizi hansı aralıqda edirsiniz?\n- Açığı, elə bir aralıq yoxdur. Çalışıram fürsət düşdükcə səyahət edim. Ölkəmizdə oxuduğum dövrdə ildə 2-3 dəfə, Çexiyada olanda isə hər ay, hətta, hər həftəsonu harasa səfər edirdim. Amma indi səyahətlərim bir az fərqlidir. Hazırda daha uzaq ölkələrə və daha uzunmüddətli səfərlər edirəm. Yəni hansısa ölkəyə gedəndə bir şəhərlə kifayətlənməyib, bir neçə şəhəri gəzirəm. - Nə qədər müddətdir səyahət edirsiniz və neçə ölkədə olubsunuz?\n- Artıq 6 ildir ki, səyahət edirəm və bu günə qədər 23 ölkədə, 70-dən çox şəhərdə olmuşam. Hətta, elə zamanlar olub ki, bir yerə bir neçə dəfə getmişəm. Məsələn, İtaliya, Çexiya, Macarıstan kimi ölkələrə bir neçə dəfə səyahət etmişəm. Roma ən sevdiyim şəhərlərdəndir və orada ən azı 3 dəfə olmuşam.\n- Getdiyiniz ölkələrin adlarını sadalaya bilərsiniz?\n- Səyahətlərimin əksəriyyəti Avropa ölkələrinə olub. Fransa, Almaniya, Çexiya, İtaliya, Avstriya, Macarıstan, Belçika, Xorvatiya, Lüksemburq, Slovakiya, Hollandiya, Malta, Yunanıstan, Polşa, İsveç, İsveçrə, Rumıniya, İspaniya. Asiya ölkələrindən isə Cənubi Koreya və Tailanda səfər etmişəm. Ən sonuncu səyahətim isə Yeni Zelandiyaya olub. - Sizin üçün ən yadda qalan ölkə və ya şəhər hansı olub?\n- Əslində, hər ölkə özünəxas maraqlı xatirələri ilə yadda qalır. Bu sualı bir ay əvvəl mənə versəydiniz, İsveç və ya İsveçrə deyərdim. Amma indiki cavabım Yeni Zelandiyadır. Çünki ora olan səyahətim hamısını kölgədə qoydu (gülür). - Yeni Zelandiya hansı xüsusiyyəti ilə yadınızda qalıb?\n- Göy üzü, buludları, ulduzları, bütün təbiəti ilə yadda qalan, inanılmaz bir ölkədir. İstərdim hər kəs bir gün ora səyahət etsin. Ora səyahətim zamanı özümü yer üzündə yeni bir planet kəşf etmiş kimi hiss edirdim. Doğrudan da Yeni Zelandiya çox gözəl ölkədir. Tamam başqa aləmdir. İlk dəfə idi səyahət etdiyim bir ölkəni başdan-ayağa gəzirdim. Bir ay gəzdim, amma doymadım. Mümkün olsa, daha bir ay da gəzərdim. - Maraqlıdır, elə ölkə varmı ki, heç vaxt olmayıbsınız və oranı görmək arzusu ilə yaşayırsınız?\n- (Gülür) Bu sual bir az çətindir. Əslində, dünyanın hər yerini gəzmək, görmək istəyirəm. Amma Amerikanı görməyi daha çox istəyirəm. Həmişə səyahət etmək haqqında fikirləşəndə arzularımın şəhəri Nyu-York haqqında düşünürdüm. Ora getməyi arzulayırdım. Lakin hələ də gedib çıxmamışam. Ümid edirəm tez bir zamanda ora da səyahətim baş tutacaq.\n- Səyahət edəcəyiniz ölkələri əvvəlcədən araşdırırsınız?\n24 Mar 19:16 0\nDigərləri Ailəsini 17 yaşlı qıza dəyişən, qadınlarla min oyundan çıxan dahi İNANILMAZ FAKTLAR FOTO\n24 Mar 19:15 0\nDigərləri Səbaildə dənizə düşən şəxs xilas edilib\nBakıda dənizdə batan şəxs xilas edilib.\n24 Mar 18:56 0\nDünya Keçmiş prezident evini 80 dollara kirayəyə verir\nGürcüstanın sabiq prezidenti şəxsi kottecini günü 80 dollardan kirayəy�\n24 Mar 18:50 0\nDünya Enən təyyarəni ildırım vurdu\nRusiyada "Pobeda" aviaşirkətinin təyyarəsini ildırım vurub.\n24 Mar 18:47 0\nDigərləri "Kara sevda"nın "Asu"su ayrılıq iddialarına cavab verdi\nAktrisa Melisa Aslı Pamukun aktyor sevgilisi Tolqa Saladan ayrıldığı iddia\n24 Mar 18:43 0\nDigərləri Tarlanın ortasında pivə dolu soyuducu tapdılar FOTO\nHər cür möcüzə görmüşdük, tarlanın ortasında pivə dolu soyuducu tap\n24 Mar 18:36 0\nDünya Kişi arvadını öldürmək üçün təyyarəni öz evinə çırpdı VİDEO\nBotsvanalı kişi həyat yoldaşı ilə mübahisədən sonra təyyarəni öz evi\n24 Mar 18:30 0\nDünya Paşinyan Baxtadze ilə görüşüb\nErmənistanın xarici işlər naziri Nikol Paşinyan gürcü həmkarı Mamuko Ba\n24 Mar 18:20 0\nDigərləri Soçidə enən təyyarəni ildırım vurub\n24 Mar 18:11 0\nDünya Macarıstanda saxlanılan şəxs İŞİD terrorçusu çıxdı\nHələ Yeni il ərəfəsində Macarıstanda ölkəyə saxta sənədlərlə daxil\n24 Mar 18:07 0\nDigərləri Botsvanalı kişi həyat yoldaşını öldürmək məqsədilə öz evinə təyyarəni çırpıb (VİDEO)\n24 Mar 18:05 0\nDünya İndoneziyada ilk metro xətti açıldı\nİndoneziyada ölkənin ilk metropoliten xətti istifadəyə verilib.\n24 Mar 17:52 0\nDigərləri Bütün paylaşımlarını sildi\nDünyaca məşhur aktrisa Keyt Bekinseyl etdiyi hərəkətlə gündəmə gəlib.\n24 Mar 17:45 0\nDigərləri Tarkan 5 milyondan imtina etdi FOTO\nTürkiyənin məşhur ulduzu Tarkana reklam təklifi gəlib.\n24 Mar 17:32 0\nDünya Afrikada qasırğa nəticəsində ölənlərin sayı 761 nəfərə çatdı VİDEO FOTO\nMozambik, Zimbabve və Malavidə "İdai" tropik qasırğası nəticəs\n"Yamaç"dan paparatsilərə dəstək 43 2020-07-02 10:18:00\n"Survivor"un iştirakçısı yeni serialda 48 2020-07-02 10:06:00\nManatın MƏZƏNNƏSİ 42 2020-07-02 09:48:00\nKontakt Homeda xüsusi endirimlə alınacaq 58 2020-07-02 09:40:00\nVilayət Eyvazovdan karantin rejimi ilə bağlı MÜRACİƏT 42 2020-07-02 09:34:00\nCəbhədən XƏBƏR VAR 57 2020-07-02 09:25:00\nAvropada yeni kollayder tikiləcək 42 2020-07-02 08:59:00\nVilayət Eyvazov: “Sosial şəbəkələrdə əhali arasında xof, vahimə yaradan yalan məlumatlar yayılır” 54 2020-07-02 08:58:00\nÇinin TikTok, WeChat, Weibo kimi məşhur servisləri Hindistanda qadağan olunublar: Səbəb nədir? 34 2020-07-02 08:55:00\n“Microsoft” bütün pərakəndə mağazalarını həmişəlik bağlayacaq 34 2020-07-02 08:51:00\nVilayət Eyvazov: “Son illərdə 21 mindən artıq cinayətkar qrup zərərsizləşdirilib, axtarışda olan 55 mindən artıq şəxs saxlanılıb” 58 2020-07-02 08:48:00\nRedmi K40 barəsində ilk məlumatlar verildi 37 2020-07-02 08:46:00\nKompüteriniz üçün maraqlı FOTOSESSİYA 50 2020-07-02 08:45:00\n“MediaTek MT6853” çipi 100 dollarlıq “5G” dəstəkli smartfonlar yaratmağa imkan verəcək 34 2020-07-02 08:41:00\nBu ilki iPhoneların adları məşhur mobil operator tərəfindən təsdiqləndi 57 2020-07-02 08:35:00


Siyasi məhbus Əli İnsanovun ümidinə qalıb - Cümhuriyyət\nSiyasi məhbus Əli İnsanovun ümidinə qalıb\nTarix: 19 Oktyabr, 05:41 | Baxış: 128\n10 saylı Cəzaçəkmə Müəssisəsində cəza çəkən vicdan məhbusu Sirac Kərimlinin atası Müsavatın Məclis üzvü Raqif Kərimli Cebhe.info-ya oğlunun durumu barədə məlumat verib. O bildirib ki, oktyabrın 13-də oğlunun qarın nahiyyəsində ağrılar başlayıb:\n“Penitensiar Xidmətin Mərkəzi Xəstəxanasından müəssisəyə həkim çağırıblar. Sirac yediklərini qaytarırmış. Qan analizlərindən sonra məlum olub ki, oğlumun qanında leykositlərin sayı həddindən çoxdur, böyrəyində duz var, kor bağarsağı da partlayıb. Dünən əməliyyat edən həkimlə görüşdüm. Həkim bildirdi ki, çirklənmə sol tərəfinə yayılıb, Siracı son məqamda əməliyyat etdiklərini dedilər. Çox çətin əməliyyat olub. Vəziyyəti orta ağırdır, qanı yuyulub təmizlənir. Oğlumu görməyə icazə vermədilər. Dedilər ki, sistem qoşulub, burnundan maye çəkilir. Siracın övladlarının atasının əməliyyat olunmasından xəbərləri var. Bu gün Siracın oğlu Atillanın doğum günüdür, onun 6 yaşı tamam olur”. Rafiq Kərimli 13 saylı cəzaçəkmə müəssisəsində cəza çəkən digər oğlu Fərəc Kərimlinin qardaşının əməliyyat olunmasından xəbərsiz olduğunu deyib: “Özü zəng vursa, xəbər verəcəyik. Məlumat ona başqa yerlərdən çatsa, narahat olar. Oktyabrın 12-də Fərəcin doğum günü idi, həbsxanada birlikdə keçirdik. Vəziyyəti, əhval-ruhiyyəsi yaxşı idi. Fərəc Hepatit C xəstəliyindən əziyyət çəkir. Gedərkən ona dərmanlarla yanaşı, təbii şirələr də apardıq. Oğlum keçmiş səhiyyə naziri Əli İnsanovla bir yerdə cəza çəkir. Sağ olsun, Əli İnsanov onun sağlamlığına nəzarət edir”. Sirac Kərimli 2014-cü il iyulun 17-dən həbsdədir. O, Cinayət Məcəlləsinin 234-cü (qanunsuz olaraq narkotik vasitə əldə etmə, saxlama, satma, daşıma) maddəsi ilə təqsirləndirilir.\n2015-ci il martın 16-da Bakı Ağır Cinayətlər Məhkəməsinin hökmü ilə Sirac Kərimli 6 il müddətinə azadlıqdan məhrum edilib.\nOnun qardaşı Fərəc Kərimov da iyulun 23-də narkotik ittihamı ilə həbs olunub. O, Cinayət Məcəlləsinin 234-cü (qanunsuz olaraq narkotik vasitə əldə etmə, saxlama, satma, daşıma) maddəsi ilə təqsirləndirilir. Bakı Ağır Cinayətlər Məhkəməsinin hökmü ilə Fərəc Kərimli 6 il 6 ay müddətinə azadlıqdan məhrum edilib. Tutulan vaxt Fərəc Kərimov Müsavatçı Gənclər Təşkilatının Nəzarət Təftiş Komissiyasının sədri, partiyanın rəsmi internet səhifəsinin idarəçisi olub, bloqçu kimi tanınıb. Həbsdə olduğu vaxt isə Müsavat başqanının müavini təyin edilib. 18 avqust 2014-cü ildə “Amnesty İnternational” beynəlxalq hüquq müdafiə təşkilatı Fərəc və Sirac Kərimlini “vicdan məhbusu” elan edib.\nQarabağa yeni vasitəçi? Tarix 28 Avqust, 19:02\nAXCP sədrindən xalqa bayram təbriki Tarix 21 Avqust, 19:04\nƏli Kərimlinin gecikmiş etirafı: Mitinqləri niyə keçirib? Tarix 21 Avqust, 19:02\n"Qonşu ölkələrə tətbiq edilən sanksiyalar Azərbaycana da təsir edir” Tarix 14 Avqust, 19:02\nƏli Kərimlinin Avropadakı "dayaq dəstəsi” Tarix 11 Avqust, 19:02\n"Məryəm Həsənova da qurucu atalarımız kimi ürəyimizdə yer tutacaq” Tarix 31 İyul, 19:08\n"Sizin hərəkətləriniz birbaşa Prezidentə qarşı yönəlib!” Tarix 28 İyul, 19:05\nƏli Kərimlinin köhnə meydanda yeni oyunları Tarix 21 İyul, 19:10\nHansı partiyalar bağlana bilər? Tarix 19 İyul, 19:02\nXalq cəbhəsi 29 ildə Tarix 17 İyul, 19:08\nErmənistanı şoka salan silah istehsalçıları Bakıya gəlir 28 Avqust, 19:10\nBanklar daha çətin durum qarşısında 28 Avqust, 19:08\nDünyanın gözü bu Azərbaycan şəhərində: Putin, Ruhani və Ərdoğanın gözlənilməz görüşü 28 Avqust, 19:04\nTurizm gəlirimiz Gürcüstanı keçdi 25 Avqust, 12:51\nAvropa ilə ABŞ arasında "İran düyünü” 25 Avqust, 12:48


Ay tutulması başa çatdı\nGündəm 31 Yanvar 2018 19:20 (UTC+04:00)\nBu gün saat 15:48:27-dən başlayan Ay tutulması hadisəsi artıq başa çatıb.\nBu astronomik hadisə ilə bağlı özəl olaraq Trend-ə açıqlama verən AMEA-nın Şamaxı Astrofizika Rəsədxanasının elmi işlər üzrə direktor müavini, fizika üzrə fəlsəfə doktoru Xıdır Mikaylov bildirb ki, bu, ilin ilk Ay tutulmasıdır.\nX.Mikayılov əlavə edib ki, Azərbaycanda Ay tutulması hadisəsinin əvvəlini müşahidə etmək mümkün olmayıb: "Azərbaycandan Ay tutulması hadisəsini yalnız Ayın səthi açılmağa doğru gedərkən müşahidə etmək mümkün olub".\nX.Mikayılov əlavə edib ki, bu gün Ay tutulması saat 15:48:27-də, tam tutulma isə 16:51:47-də başlayıb, maksimum tutulma 17:29:51-də qeydə alınıb. Tam tutulmanın sonu 18:07:51-də olub. Tutulma 19:11:11-də başa çatıb.


Bakupost.az - Seçimimə mane olmamaqları valideyinlərimin mənə ən böyük dəstəyi oldu\n23:44 / 28 Dekabr 2019\nSeçimimə mane olmamaqları valideyinlərimin mənə ən böyük dəstəyi oldu\nDünyanın müxtəlif ölkələrində öz bilik və bacarıqları ilə ad-san qazanmış, peşəkarlığı ilə nüfuz sahibi olmuş uğurlu soydaşlarımız çoxdur. Rusiya Federasiyası da bu baxımdan istisna deyil. Şimal qonşumuzda kifayət qədər bacarıqlı azərbaycanlılar vardır ki, onları oxucu auditoriyamıza tanıtmaq zəruridir. Bu dəfəki müsahibimiz Rusiya Dizaynerlər İttifaqının üzvü, Parisdəki Rus Rəssamlar Assosiasiyasının üzvü, məşhur geyim üzrə rəssam- modelyer, dekorator Orxan Sultandır.\nOrxan Sultan 1984-cü ildə Bakıda doğulmuşdur. Sonra valideyinlərinin işi ilə əlaqədar Rusiyanın Surqut şəhərinə köçmüşlər. Hazırda Moskvada yaşayan Orxan 17 yaşında öz şəxsi moda kolleksiyasını yaradıb. 2002-ci ildə “by Sultan Couture” brendinin əsasını qoyub və “VOGUE 2010” beynəlxalq jurnalının qalib prizinə layiq görülüb. Bu jurnal toy, mərasim libaslarının kolleksiyası ilə məşğul olan “by Sultan Couture” brendini ən yaxşı mərasim paltarı elan etmiş və hazırda bu brend Karl Faberjenin qızıl fondunda saxlanılır. Bundan əlavə, dünya şöhrətli Aleksandr Vasilevin kolleksiyasına daxil edilib. Rusiyadakı hər bir məşhur opera müğənnisi ən azı bir dəfə Orxan Sultanın təqdim etdiyi moda geyimləri ilə səhnəyə çıxmışdır. Orxanın təqdim etdiyi brend moda geyimləri Fransanın Paris, Baden-Baden, Strasburq şəhərlərində təşkil olunan beynəlxalq səhnələrdə nümayiş edilib. O, Sultan Moskva Dövlət Pedaqoji Universitetinin dekorativ-tətbiqi incəsənət fakültəsini bitirmişdir. Bununla yanaşı, o, dahi Karl Faberjenin nəvəsinin Moskvada açdığı K.Faberje adına dekorativ-tətbiqi sənət kollecini bitirmişdir. Bakıda Moda Akademiyası açmağı planlaşdıran Orxan Sultanın fevral ayında paytaxtımızda Rusiyanın dünyaca məşhur opera müğənnilərinin iştirak etdiyi “GalaoperaBaku” konsertinin baş tutacağı gözlənilir.\n– Orxan bəy, neçə ildir Moskvada yaşayırsınız ?\n– Moskvada tanınan, yüksələn Orxan üçün Azərbaycan nə deməkdir?\n– Mən Vətənə çox bağlı insanam. Azərbaycana vaxtaşırı gəlib-gedirəm. Bəzi insanlar var ki, kənarda hər hansı uğur qazansalar da, buranı yaddan çıxarırlar. Amma bizdə elə deyil, hesab edirəm ki, daim bura ilə əlaqədə olmaq, gəlib-getmək şərtdir. Bundan əlavə, mən Rusiya Azərbaycan Gənclər Təşkilatının (AMOR) fəaliyyətində hər zaman iştirak etmişəm. Onların Azərbaycanla bağlı tədbirlərinə qatılmışam. Bu mənim mənəvi borcumdur.\n– Sizin bu sahəni seçmənizdə başlıca amil nə oldu ?\n– Mən artıq 4 yaşımdan başlayaraq şəkillər, eskizlər çəkirdim. Bir sözlə, hər yerdə – divarda, divar kağızlarında, vərəqlərdə, həyətdə, məktəbdə və s. 8 saylı orta məktəbdə oxumuşam. Bəzən dərsdən yayınaraq Opera Teatrındakı hər hansı tamaşanın məşqlərinə baxırdım. Ümumiyyətlə, teatrın nədən ibarət olması, quruluşu ilə maraqlanırdım. Çünki teatr mədəniyyətin uzun illərlə qorunub saxlanmasında böyük rol oynayır. Teatr mədəniyyətin özülüdür. Orada həm balet, tamaşalar, opera və hətta dəb də var.\nTeatr bir neçə strukturun, yaradıcı komandanın böyük əməyinin vəhdətini təşkil edən bir qurumdur. Bu komandaya dramaturqlar, aktyorlar, musiqiçilər, mügənnilər, rəssam-dekoratorlar, quruluşçu rejissorlar daxildir. Mən müəyyən bir vaxtdan sonra bütün bunların cəmiyyət üçün – istər öz ölkəm, istər Rusiya Federasiyası, istər dünya miqyasında nə qədər dəyərli və maraqlı olduğunu anladığımda hər bir yeniyetmənin həyatın bu önəmli mərhələsindən keçməli olduğunu düşündüm. Gənclər müəyyən yaşda teatrın nə olduğunu dərk etməlidirlər. Hansısa əsəri oxumadan teatra gəlmək olar, amma tamaşadan sonra mütləq gedib oxuyursan. Məndə də yəqin ki, belə olub. Çünki mən çox erkən yaşlarında tamaşalara gedirdim. O zaman mən Verdinin, Aidanın kim olduğunu bilmirdim. Mən məşqləri izləyirdim, orkestri dinləyirdim. Kostyumların necə hazırlanmasını, Leyli və Məcnun tamaşasında dekorasiyalarının necə hazırlanmasını müşahidə edirdim. Kulis arxasında baş verənləri beynimə həkk edirdim. Bütün bunlar uşaqlıqdan parlaq işıq kimi yolumu, gələcəkdə mənim kim olacağımı müəyyənləşdirirdi.\n– Uşaqlarda hər hansı bir sahəyə maraq olanda bəzən valideynlər çalışır ki, hər şey onların istəyi kimi olsun. Sizdə necə, bu istedadla qarşılaşdıqda dəstək ola bildilər?\n– Anam vəkildir, atam isə neftçi. Nənəmin gözəl tikiş, xalamın isə rəsm çəkmək qabiliyyəti vardı. Çox güman ki, bütün bunların məndə öz əksini tapmasında genetikanın rolu vardır və mənim bu sənəti seçməyimdə heç kimin etirazı olmayıb. Çünki ailəm bilirdi ki, məndə başqa sahələrə maraq yoxdur. Nə riyaziyyatçı, nə vəkil, nə də hüquqşünas olacağım ehtimal belə deyildi. Ailədə böyük uşaq olduğum üçün atam mənim sərbəst seçim etməyimin tərəfdarı idi. Onların ən böyük dəstəyi, elə mənim seçimimə mane olmamaqları idi.\n– Bu sahə, bu sənət çox çətin və eyni zamanda diqqət və zərgər dəqiqliyi tələb edir. Vacib məqamlardan biri də zövqün yüksək olmasıdır. Bəs bu sənəti inkişaf etdirmək üçün sizdə zövqü formalaşdıracaq dünya üzrə məşhur kumiriniz varmı?\n– Mən yenə də uşaqlıq illərimə qayıdıram. Hesab edirəm ki, mənim çox xoşbəxt uşaqlıq illərim olub, yanımda hər zaman örnək alacağım insanları görmüşəm. Nənəm, babam və məni formalaşdıran insanlar... Kumir kimi isə doğrusu, heç kim olmayıb. Sadəcə, mən kimlərdən bu sənəti daha mükəmməl öyrənəcəyimi bilirdim. Əlbəttə ki, bu İv Sen Loran, Valentino, Cristian Dior və o insanlar ki, dünyaya qadın geyimi üzrə bir başqa anlayış formalaşdırıblar. Onlar kütləni təkrar etmirdilər, onlar dünya dəbi, tendensiya yaradırdılar, ətir yaradırdılar. Və bu o qədər dəyərli idi ki, mən düşünürəm, formalaşmağımda bunun çox böyük rolu olub.\n– Hər bir sənətdə bir istiqamət var, hədəf var. Modelyerlər təqdim etdiyi dəb geyimində bir kriteriyaya üstünlük verirlər. Filosofların belə bir yanaşması var. Ən gözəl istehsal nümunəsi sadəlik üzərində qurulmalıdır. Bəs siz sənətinizdə hansı kriteriyanı əsas götürürsünüz?\n– Bu sahədə həm dizayner, həm modelyer, həm də geyim üzrə rəssamlar var. Mən geyim üzrə rəssamam. Yəqin ki, biz çox deyilik. Buna görə də böyük təqdimatlara, konsertlərə getmirik, xalq üçün anlaşılmayan geyimlər geyinmirik. Kifayət qədər ciddi və qapalıyıq. Malik olduğumuz hər şey bizim daxilimizdədir. Geyim üzrə rəssamlar hər hansı bir mənbə ilə, teatr quruluşu ilə işləyən insanlardır. Əvvəllər dizaynerlər, geyim üzrə rəssamlar üçün ön planda maddiyyat dayanmayıb. Onlar tarixdə qalmaq üçün yaradıblar. Bizim kimi insanlar azdır. Bu gün bu haqda saatlarla danışmaq olar.\n– Sualı bir az da dəqiqləşdirək. Mümkündürmü ki, hər hansı geyim hazırlayarkən Azərbaycana aid elementlərdən, detallardan istifadə etməklə ölkəmizə məxsus olduğu bilinsin.\n– Nümunə olaraq deyə bilərəm ki, bu sahədə Heydər Əliyev Fondunun vitse-prezidenti Leyla xanım tendensiya yarada bilmişdir. Məsələn, təsvirlərində nardan istifadə etməklə milli kolorit, həm də, öz- özlüyündə Azərbaycanın simvolu olaraq enerji, həyat rəmzini tətbiq etmişdir. Bu baxımdan, istər xarici ölkələrdə, istərsə də öz ölkəmizdə təsvirlərdə və ya hər hansısa geyimdə bu nümunələrə rast gəldikdə artıq Azərbaycanla əlaqələndiririk. Bu həm də ilk növbədə düzgün marketinqdir, indi hər şeyi düzgün tətbiq edilmiş marketinq idarə edir. Mən də bu barədə düşünürəm.\n– Orxan bəy, eşitdiyimizə görə, dekabr ayında Bakıda performans nümayiş etdirmək istəyirsiz. Bu layihənin məzmunu, əhəmiyyəti barədə məlumat verməyinizi xahiş edirəm.\n– Bu, beynəlxalq əhəmiyyətli layihədir. İlk növbədə yaxın dostum, daha sonra peşəkar musiqiçi, dirijor Cavad Tağızadə ilə müzakirədən sonra bu tədbirin fevral ayında keçirilməsinə qərar verdik. Bu, bir səhnədə yeddi opera divasını birləşdirən unikal konsert layihəsidir. Konsert "by Sultan Couture" brendinin yaradıcısı olaraq həm də mənim yubileyimə həsr ediləcək. Tədbirdə dünyanın müxtəlif ölkələrindən tanınmış dekoratorların, moda rəssamlarının, musiqiçilərin qatılacağı gözlənilir.\n– Sizin sənətin Azərbaycanda da pərəstişkarları çoxdur. Qarşıdan 2020-ci il gəlir. Gələn il Vətənimizdə ardıcıllarınızın olması baxımından nəsə düşünmüsünüz?


“Həmas”: “İsrail dini döyüş xəbərini verdi”\n24 Noyabr 2014 14:20\nİsrail hökuməti İsraili “Yəhudi xalq dövləti” olaraq təyin edən "Yeni vətəndaşlıq haqqında qanun” layihəsini təsdiqləyib.\nPublika.az-ın xarici mətbuata istinadən verdiyi məlumata görə, İsrail hökumətinin qərarına Fələstinin “Həmas” təşkilatından sərt reaksiya verilib.\n“Həmas” qəbul edilən qanunu “dini bir döyüşün xəbərçisi" olaraq xarakterizə edib. Təşkilat hesab edir ki, qanun fələstinliləri "yəhudi dövləti yəhudi xalqı üçündür" deyimini tanımağa məcbur etmək üçün hazırlanıb.\nSözügedən qanunda İsrail "Yəhudi xalqının ana vətəni və xalq dövləti" olaraq təyin olunur və hər vətəndaşın bərabər haqlara sahib olduğu vurğulanır. İsrail baş naziri Benyamin Netanyahu hökumətin iclasında “İsrail dövləti yəhudilərin xalq dövlətidir. Hər vətəndaş bərabər haqlara malikdir. Lakin yalnız yəhudilərin bayraq, milli marş, İsrailə köç etmək və digər simvollar kimi milli haqları var" deyib.\nNetanyahu fələstinlilərin “Yəhudi şəxsiyyəti”nə qarşı çıxdığını ifadə edib: “Fələstinlilər bunu qəbul etmir. Onlar Fələstin dövlətinin tanınmasından məmnunluq duyduğu halda, yəhudi xalq dövlətinə qarşı çıxırlar".\nİsraili "Yəhudi xalqının dövləti olaraq" nəzərdə tutan qanun layihəsi parlamentə göndərilib.


Pərvin Kərimzadə: 'Böyük Qayıdış' işğaldan azad olmuş torpaqları dircəldəcək - GanjaNews\nÖlkəmizin sosial-iqtisadi sahədə əldə etdiyi uğurlar 44 günlük Vətən müharibəsində işğalçı Ermənistan üzərində böyük zəfərin qazanmasını şərtləndirən faktorlardan biridir. Bunu Milli Məclisin deputatı Pərvin Kərimzadə bildirib. Millət vəkili qeyd edib ki, 17 il ərzində Azərbaycan dövlətinin bütün sahələrində əldə etdiyi uğurlar “Mən ona özüm qədər inanıram və gələcəyinə böyük ümidlər bəsləyirəm”, – deyən Heydər Əliyev dühasının müdrikliyini və uzaqgörənliyini bir daha sübut etdi.\nMəhz, ölkə Başçısı İlham Əliyevin məqsədyönlü və qətiyyətli, milli inkişaf siyasəti nəticəsində Azərbaycan davamlı inkişaf və modernləşmə yolu ilə irəliləyən, dünya siyasətində öz yeri və rolu olan dövlət kimi tanınır, xarici ölkələr ona hörmət və ehtiramla yanaşırlar. Dövlət Başçımızın verdiyi qərarların milli və qlobal əhəmiyyəti həm yerli, həm də beynəlxalq ictimai rəydə yüksək qiymətləndirilir. Ölkə Prezidenti İlham Əliyevə olan dərin inam və etibardan irəli gələrək, böyük həcmdə xarici sərmayələrin Azərbaycan iqtisadiyyatına qoyulması qeyri-neft sektorunun və müxtəlif sənaye sahələrinin inkişafına təsir göstərən amillərdəndir.\nPrezident İlham Əliyev ölkəmizin enerji resurslarının dünya bazarlarına səmərəli və əlverişli yollarla çıxarılmasını nəzərdə tutan praqmatik siyasəti, şaxələndirilmiş nəqliyyat infrastrukturu vasitəsilə beynəlxalq birliyin diqqətini Azərbaycana cəlb etməyi bacarıb. Bütün bunlar ölkəmizlə dünya dövlətləri arasında ticarət-iqtisadi əlaqələrin möhkəmlənməsi və ilk növbədə, Azərbaycanın geoiqtisadi maraqlarının təmin edilməsi baxımından mühüm əhəmiyyət daşıyır. Eyni zamanda Azərbaycan böyük enerji-nəqliyyat layihələrinin əsas təşəbbüskarlarından biri kimi regional və beynəlxalq təhlükəsizliyin təmin edilməsində vacib rol oynayır.\nÖz ərazi bütövlüyünü bərpa edən, möhtəşəm zəfərə imza atan Azərbaycan bu gün iqtisadiyyatını bütövləşdirir, 30 il ərzində erməni terrorçularının işğalıında qalan kəndləri, şəhərləri yenidən bərba edir. Bunun üçün ölkəmizin kifayət qədər resursları, iqtisadi potensialı var. Prezident İlham Əliyevin də dediyi kimi, “…Düzdür, o kəndlərdən bir şey qalmayıb. Eybi yoxdur, bərpa edəcəyik. Azərbaycan xalqının da, dövlətinin də buna gücü çatacaq”.\n“Böyük Qayıdış” proqramının həyata keçirilməsi Qarabağ torpaqlarına yeni nəfəs veriləcək, insanlar öz yurdlarına qayıdacaqlar. Tezliklə işğaldan azad edilən ərazilərdə geniş miqyasda iqtisadi, sosial layihələr və aktiv məşğulluq proqramları icra olunacaq, xüsusən də kənd təsərrüfatı və istehsal yönümlü çoxsaylı ailə təsərrüfatlarının yaradılması ilə insanların məşğulluğu təmin ediləcək. İqtisadiyyat və sosial həyat tamamilə yenidən qurulacaq. Bunun üçün böyük həcmdə maliyyə resursları tələb olunsa da, dövlətimiz bunu həyata keçirəcək. Dağlıq Qarabağ və ətraf rayonların iqtisadiyyatının bərpası və inkişafı növbəti onilliklərdə Azərbaycan iqtisadiyyatına böyük töhvələr verəcək. Azərbaycan Prezidenti artıq bu məsələdə öz qətiyyətli mövqeyini ortaya qoyub: “Qarabağı bərpa etmək, onu yer üzündə ən gözəl və həyat üçün rahat guşələrdən birinə çevirməkdən bizi dayandıra biləcək maddi maneə yoxdur”.\nÇox zəngin təbii ehtiyatlara malik Qarabağ və ətraf rayonların iqtisadiyyatının bərpası və yenidən qurulması qeyri-neft sektorunda yeni gəlirlərin əldə edilməsinə, iş yerlərinin yaradılmasına, ixrac potensialımızın artırılmasına, ölkə iqtisadiyyatının böyüməsinə təkan verəcək.\n30 il müharibə şəraitində yaşayan Azərbaycanın bu gün davamlı sosial-iqtisadi inkişafa nail olması Prezidentimiz İlham Əliyevin 2003-cü ildə qarşıya qoyduğu və bəyan etdiyi məqsədlərin xalqımızın milli maraqlarına söykənməsi sayəsində reallığa çevrilib.


TƏSİS KONFRANSI KEÇİRİLMİŞDİR » AHİK\nTƏSİS KONFRANSI KEÇİRİLMİŞDİR\nKonfransı həmkarlar ittifaqının təsis olunması üçün yaradılmış təşəbbüs qrupunun üzvü Arif Bayramov açaraq bildirmişdir ki, şirkətin Azərbaycan filialında həmkarlar ittifaqı təşkilatının yaradılmasında məqsəd şirkət rəhbərliyi ilə işgüzar münasibətlər qurmaqla işçilərin sosial-iqtisadi problemlərinin həllinə, əməyinin və sağlamlığının mühafizəsinə, istirahətlərinin təşkilinə köməklik göstərməkdir.\nKonfrans həmkarlar ittifaqının təsis olunması, rəhbər orqanların seçilməsi, nəzarət təftiş komissiyasının üzvlərinin təsdiq edilməsi və təşkilatın Azərbaycan Neft və Qaz Sənayesi İşçiləri Həmkarlar İttifaqının xidmətinə daxil olması barədə qərar qəbul edilmişdir. Arif Rüstəm oğlu Bayramov yekdilliklə təşkilatın sədri seçilmişdir.\nKonfransın işində AHİK-in sədri, millət vəkili S.Mehbalıyev, Neft və Qaz Sənayesi İşçiləri Həmkarlar İttifaqı RK-nin sədri C.Əliyev, “Bos-Shelf” şirkəti Həmkrlar İtifaqı Təşkilatının sədri A. Əyyubov, şirkətin Azərbaycan filialının baş direktorunun müşaviri D. Əliyev iştirak etmişlər.\nTədbirdə Neft və Qaz Sənayesi İşçiləri HİRK-nin sədri C. Əliyev çıxış edərək yeni yaradılmış təşkilatı təbrik etmiş və uğurlar arzulamışdır. O, bildirmişdir ki, təşkilatın fəaliyyəti və inkişafı üçün onlara əməli köməklik göstəriləcəkdir.\nKonfransda çıxış edən AHİK sədri, millət vəkili S.Mehbalıyev həmkarlar ittifaqı təşkilatının təsis olunması ilə əlaqədar konfrans iştirakçılarını təbrik edərək Azərbaycan Həmkarlar İttifaqlarının işçilərin sosial-iqtisadi problemlərinin həlli istiqamətində respublikada apardığı işlər barədə danışmışdır. Daha sonra AHİK sədri son üç ildə işçilərin sosial hüquqlarının qorunması və həmkarlar ittifaqının mövqeyinin gücləndirilməsi üçün AHİK-in təşəbbüsü ilə respublika qanunvericiliyində edilən dəyişikliklər barədə konfrans iştirakçılarını məlumatlandırmışdır.


Milli qiymətləndirmə tədqiqati mqt-2015 üçün sahə fəaliyyətinin həyata keçirilməsi\nKredit Nö.: 4394AZ\nXidmətlərin məqsədi: Milli Qiymətləndirmə Tədqiqatı-2015 çərçivəsində Azərbaycan Respublikasının seçilmiş məktəblərində 5-ci və 7-ci sinif şagirdləri arasında əsas məlumatların toplanması üçün sahə fəaliyyətinin idarəolunması və toplanmış məlumatların elektron bazaya daxil edilməsi\nXidmətlərin icra müddəti: yanvar-oktyabr 2015-ci il\nAzərbaycan Respublikasının Təhsil Nazirliyi qeyd olunan tapşırığın həyata keçirilməsində iştirak etmək istəyən məsləhətçi təşkilatları xidmətlərin göstərilməsinə maraqlarını ifadə etməyə dəvət edir. Xidmətlərə maraq göstərən məsləhətçi təşkilatlar müvafiq ixtisas tələblərinə və təcrübəyə cavab verdiklərini təsdiq edən aşağıdakı məlumatları və sənədləri təqdim etməlidirlər:\nəsas heyət haqqında məlumat;\nMəsləhətçi təşkilat təhsil və/və ya sosial sahələrdə sorğuların keçirilməsində geniş təcrübəyə malik olmalıdır;\nMəsləhətçi təşkilat yerlərdə aparılacaq işləri və texniki məlumatların bazaya daxil edilməsi prosedurlarını həyata keçirmək üçün təcrübəyə malik olmalıdır;\nMəsləhətçi təşkilat zəruri ixtisaslı və təcrübəli əsas heyətə və digər resurslara malik olmalıdır;\nTəhsil sahəsində təcrübəsi olan təşkilat üstün dəyərləndiriləcək.\nMəsləhətçi təşkilatların seçimi Dünya Bankının “ Borcalanlar tərəfindən Məsləhətçilərin Seçimi və İşə Götürülməsi Qaydaları”nda (2004-cü ilin may ayında nəşr edilmiş, 2006-cı ilin oktyabr ayında düzəliş edilmiş Qaydalar) əks olunan Məsləhətçinin Keyfiyyət Göstəriciləri üzrə Seçim metodu ilə aparılacaqdır. Xidmətlərə maraq göstərən məsləhətçi təşkilatlardan xahiş olunur ki, qeyd olunan Qaydaların 1.9 paraqrafına (Maraqların Ziddiyyəti) diqqət yetirsinlər.\nMaraqların İfadəsi yazılı şəkildə 20 oktyabr 2014-cü il tarixinədək aşağıdakı ünvana təqdim edilməlidir:\nAZ1025, Bakı şəhəri, Nobel prospekti, 15.\nƏlaqələndirici şəxs: Yeganə Manafova\nƏlaqə telefonları: (+99 412) 488-66-47/48; faks: (+99 412) 488-66-49.\nNobel Sülh mükafatı laureatı Məhəmməd Yunusla təhsildə yeni çağırışlar müzakirə ediləcəkRusiyada təhsil imkanıBeynəlxalq Təhsil Gününə həsr olunmuş tədbir"Dərs vaxtı"nın 26 yanvar cədvəliPeşə təhsili üzrə teledərslərin 26 yanvar cədvəli Bütün xəbərlər


09:05 09 Sentyabr 2020 Oxunub : 1541\nBu gün Bakıda və Abşeron yarımadasında havanın əsasən yağmursuz keçəcəyi, səhər bəzi yerlərdə zəif duman olacağı gözlənilir. Şimal-qərb küləyi əsəcək, gündüz cənub-şərq küləyi ilə əvəz olunacaq.\nMilli Hidrometeorologiya Xidmətindən Azvision.az -a verilən məlumata görə, havanın temperaturu Abşeron yarımadasında gecə 19-22, gündüz 27-29, Bakıda gecə 20-22, gündüz 27-29 dərəcə isti olacaq. Atmosfer təzyiqi 762 mm civə sütunu təşkil edəcək, nisbi rütubət gecə 60-70, gündüz 35-40 faiz təşkil edəcək.\nAzərbaycanın rayonlarında havanın əsasən yağmursuz keçəcəyi, bəzi şimal və qərb rayonlarında şimşək çaxacağı, arabir yağış yağacağı, ayrı-ayrı yerlərdə intensiv olacağı, dolu düşəcəyi gözlənilir. Şərq küləyi əsəcək.\nTibbi-meteoroloji proqnoza əsasən sentyabrın 9-da Abşeron yarımadasında meteoroloji amillərin mülayim tərəddüdü gözlənilir ki, bu da meteohəssas insanlar üçün əsasən əlverişlidir.


En Ucuz Plansetler | Kontakt Home Mağazalarında ✔\nEn ucuz plansetler belə, sizə günlük işlərinizi görməkdə böyük köməklik göstərə bilər. Gündəlik həyatımızıda artıq böyüklər də, uşaq da planşetlərdən istifadə edir.\nXüsusilə, məktəblilər dərslərini hazırlamaq üçün tez-tez internetə ehtiyac duyur. Bunun üçün də məktəbliyə məhz dərs hazırlamaq üçün en ucuz plansetler almaq olar. Kompüterlərin əksinə daşınması son dərəcə rahat olan və enerji naqilləri notbuk naqillərinə nisbətən daha yüngül və kiçik ölçülü olan planşetlərin əksəriyyətində, sim nömrə girişi mövcud olur. Bu isə eyni cihazı həm planşet, həm də smartfon olaraq istifadəyə imkan verir. WI-FI texnologiyasından istifadə edərək və ya mobil isternet vasitəsilə internet şəbəkəsinə qoşula bilən en ucuz plansetler, Kontakt.az saytında sizlərə təklif olunur.\nHuawei MatePad T 10s 2+32GB\nBlackview Tab 10 10.1 4+64GB\nSamsung Galaxy Tab A7 Lite (SM-T225) 32GB Silver\niPad Pro 12.9-İnch (5Th Gen) Wi Fi + Cellular 128GB - Space Grey\nSamsung Galaxy Tab S7 FE (SM-T735) 64G Silver\niPad Pro 12.9-İnch (5Th Gen) Wi Fi 128GB - Space Grey\niPad Air 10.9-İnch Wi-Fi 64Gb -(2020) Sky Blue\nSamsung Galaxy Tab A7 (SM-T505) 64GB Grey\nEn ucuz plansetler Kontakt Home-da!\nEn ucuz plansetler axtarırsınız? Kontakt Home mağazalarının geniş məhsul çeşidi arasında, axtardığınızı rahatlıqla tapacaqsınız. Burada tanınmış brendlərin bahalı planşetləri ilə yanaşı, keyfiyyətli, lakin tanınmayan brendlərdən, en ucuz plansetler qədər geniş seçim imkanı ilə qarşı-qarşıya olacaqsınız.\nPlanşetlər əksər vaxtlarda uzun səyahətlər zamanı və ya notbukun istifadəsinin əlverişsiz olduğu zamanlarda, kompüter göstəricilərinə malik cihaz olaraq istifadə olunur. İncə quruluşu və bir çox əməliyyatları yerinə yetirə bilmələri ilə, təxmini olaraq telefonlarla eyni xüsusiyyətləri daşıyan planşetlər, daha böyük ekrana sahib olmaları və sıra xüsusiyyətləri ilə telefonlardan fərqlənirlər. Həm en ucuz plansetler, həm də nisbətən bahalı planşetlərin ortaq cəhəti, böyük ekran ilə filmlərdən və oyunlardan daha çox zövq alınmasıdır.\nAcer plansetler qiymetleri Acer Plansetler Acer planshet qiymeti Lenovo tablet Lenovo planset qiymetleri iPad pro iPad air iPad qiymeti İpad pro qiymeti Yeni ipad İpad Baku İpad 2020 qiymeti İPad 2021 qiymeti iPhone planşet qiymetleri iPhone planşet iPhone tablet qiymetleri Apple planşet Apple planset qiymeti Apple planset Samsung planset Samsung plansetler Tablet Samsung Samsung plansetler ve qiymeti Samsung planşetlərin qiyməti Samsung tablet Samsung 2020 model telefonlar Planşet qiymətləri Tablet Qiymetleri Ucuz plansetler En ucuz plansetler Planşet qiymetleri Ucuz Planşetlər Tablet Ucuz plansetler qiymeti Ucuz planset Planşet satılır Planşet satışı Plansetlerin qiymeti Planset qiymeti Planşetlər və qiymətləri Plansetler Planset satisi Toster Kombi üçün aksesuarlar Standart tələbə çantası Stepler Qapaqlar


“CinemaPlus-da “Fəlakət” - "Mənəvi tərəfdən çətin oldu” – FOTO - VIDEO » MagaziNews.Az\n“CinemaPlus-da “Fəlakət” - "Mənəvi tərəfdən çətin oldu” – FOTO - VIDEO\nAna Səhifə » Şou-Biznes / Kino / Müsahibə / Fotosessiya / Manşet » “CinemaPlus-da “Fəlakət” - "Mənəvi tərəfdən çətin oldu” – FOTO - VIDEO\nŞou-Biznes / Kino / Müsahibə / Fotosessiya / Manşet\nMagazinews.Az xəbər verir ki, “Fəlakət” filmi, bu günədək sevilən eyni adlı obrazın həyatından bəhs edir. Kinoteatr filmin məzmununa uyğun olaraq orijinal dekorasiya ilə bəzədilmişdir. Filmdə Elşən Orucov, Azər Aydəmir, Nofəl Şahlaroğlu, Ülvi Həsənli, İqrar Salamov, Orxan Ata, Ləman Mərih, Taleh Yüzbəyov, Nəsibə Eldarova, Solmaz Süleymanlı, Zaur Baliyev, Nahid Kərimli, Tural Əzizov, Ceyhun Məmmədov, Vüsalə Həsənli, Svetlana Əliyeva, Səbuhi Bayramov, Emil Mammadov, Həsən Ağa, Azər Səlimli və digərləri rol alıblar.\n"Bozbash Pictures" komandasından kənar, Fəlakət kimi ilk filmini təqdim edən əsas qəhrəman Elşən Orucov Magazinews.Az-a müsahibəsində yeni ekran işlərindən danışıb:\n"Filmimiz yay aylarından çəkilməyə başladı. Çox böyük büdcəli filmdir. Professional insanlarla çalışdıq. Rejissorumuz Emil Quliyev, operatorumuz Orxandır. Filmdə professional aktyorlar - Nofəl Şahlaroğlu, Ülvi Həsənli, Azər Aydəmir kimi aktyorlar çəkilib. Bu işdə əməyi olan hər kəsə təşəkkür edirəm.\nFilmin rejissoru Emil Quliyev təklif etdi ki, iş adamı dostumuz var. Onun Fəlakət obrazına qarşı xüsusi simpatiyası var. Sizin işləri bəyənir. Müzakirələr etdik və qərar verdik. Hazırlıq prosesimiz daha çox vaxt aldı, nəinki çəkilişimiz. Filmi 17 günə çəkdik. Bu dəfə Fəlakətin qohumları yanında olmayacaq. Məhlə uşaqları - yeni obrazlar var. Fəlakət elə vəziyyətlərə düşür ki, "Bozbash Pictures" - də heç vaxt belə olmayıb. Məkanlar film üçün xüsusi olaraq tikilib. Fəlakətin evi, məhəlləsi, məhkəmə səhnəsi xüsusi hazırlanıb. Düşünürəm ki, fərqli film olacaq. Reytinqinə gəlincə isə buna tamaşaçı qərar verəcək. Həmişə filmlərimizi tamaşaçıların öhdəsinə buraxmışıq. Sevirlərsə, demək düz yoldayıq. Filmdə Fəlakət saflığından bilmədiyindən başına işlər gəlir. Sonda bir-birlərini başa düşürlər, hadisədən yaxşı qurtarırlar. Filmimizdə söyüş yoxdur. Şəxsi fikrim odur ki, olmasın. Çünki mənim izləyicilərim sırasında balaca uşaqlar da var. Onlara görə heç vaxt bunu edə bilmərəm. Kimsə edirsə, öz fikridir. Tənqidlərə hazıram. Tənqid olmasa, inkişaf olmaz. Filmdə özümün də güldüyü səhnələr oldu.Taleh Yüzbəyovla olan səhnəmizə gülmüşdüm. Azər Aydəmirlə olan səhnə də gülməli idi."\nAktyordan Fəlakətə qohumlarından kənar çəkildiyi filmdə necə duyğular yaşadığını da öyrəndik :\n"Mənəvi tərəfdən bir az çətin oldu, amma öhdəsindən gələ bildik."\nFilmin mövzusuna gəlincə isə “Fəlakətin ailəsi, uşaqlığı, yaşadığı məhəllə və şəxsi həyatı işıqlandırılmışdır ki, bu da onu daha yaxından və başqa tərəfdən tanıdacaq. Problem bir biznesmenin Fəlakətin yaşadığı məhəlləni sökmək qərarından sonra başlayır. Qəhrəmanımız irəli atılaraq bu problemi aradan qaldırmaq və zalım biznesmeni cəzalandırmaq qərarına gəlir. Amma o, Fəlakətdir axı– qeyri adekvat olması onun bütün planlarını alt-üst edir və problem daha da ağırlaşır. Fəlakət bu vəziyyətdən çıxış yolu tapacaqmı?”\nQeyd edək ki, filmin baş prodüseri Cəfər Axundzadə, prodüser Məmməd Məmmədov, rejissor Emil Quliyev, operator Orxan Abbasoff, ssenari müəllifləri Emil Quliyev və Vüsal Əhmədzadə, quruluşçu rəssam Arif Niftiyev, ikinci rejissor Çingiz Həsənov, geyim üzrə rəssam Olqa Şabanova, qrim üzrə rəssam Polina Tkaçenko, art direktor Pərviz Babayev, səs rejissoru Ramzes, səs operatoru Sergey Netrunenko və icraçı prodüser Azər Aydəmirdir.\nFilm noyabrın 22-dən etibarən "CinemaPlus" kinoteatrlar şəbəkəsində nümayiş olunacaq. Tədbirin təşkilinə “Cinemazadeh” dublyaj studiyası, Cinema Distribution, “El Portalon” ispan restoranı və Ganja Sharab dəstək olublar. “CinemaPlus” kinoteatrlar şəbəkəsi hər zaman sizlərə xoş sürprizlər etmək və kino dünyasında olan ən son premyeralar ilə sevindirməyə hazırdır.


Araz Ağalarov devalvasiyanın tesirinden danışdı – AÇIQLAMA - Azadliq Xeber\nAraz Ağalarov devalvasiyanın tesirinden danışdı – AÇIQLAMA\nAraz Ağalarov devalvasiyanın təsirindən danışdı – AÇIQLAMA\n21.02.2016 / 21:27 xeber –\nRusiyada rublun devalvasiyası, dolların kursunun qalxması futbol üzrə 2018-ci il Dünya Çempionatının keçirilməsi üçün nəzərdə tutulan stadionların tikintisi ilə məşğul olan podratçıları ciddi ziyana salıb.\nLent.az virtualaz.org-a istinadən xəbər verir ki, belə podratçılardan biri də tanınmış azərbaycanlı milyarder, “Crocus Group” şirkətinin prezidenti Araz Ağalarovdur. Ağalarovun şirkəti Rostovda və Kalininqradda iki stadionun tikintisini həyata keçirir.\n“Rublun devalvasiyası hər şeyi alt-üst etdi. Devalvasiya üzündən podratçılardan heç biri təsdiq olunmuş büdcə ilə bu işlərin öhdəsindən gələ bilməyəcək. Hazırkı kursla bir obyektin tikintisi təxminən 200 milyon dollara başa gəlməlidir. FİFA tarixində belə şey olmayıb. Bundan əvvəl çempionatı qəbul edən Braziliyada bir stadionun tikintisi 400 milyon dollara başa gəlmişdi. Hələ onlarda iqlim şərtləri bizdən xeyli yaxşıdır”-Ağalarov deyib.


Ad günün mübarək Nurlana » wWw.Qadinlar.Biz ~ Qadınlar Bir Incidir! Populyar Qadın Saytı\nTarix: 14-06-2014, 11:45\nSəs ver: Bu gün gözəl bacılarımızadan olan nurlana0097nikli userimizin qızının doğum günüdür. Gözəl balamız keçən ilin bu günü yəni 14.06.2013-cü ildə dünyaya göz açmışdır. Bu il nurlananın 1 yaşı tamam olur bu münasibətlə onu təbrik edirəm.\nHappy Birthday! Arzu edirəm ki, yeni yaşında xoşbəxtliyin ən gözəlini yaşayasan, uğur həmişə səninlə\nolsun, həmişə belə gülərüz, gözəl qalasan. Həyatın boyu bir qızıl balıq\nkimi arzular dənizinin ən dərinliklərinə baş vurasan. Ən əsası da ildırım kimi səs salacaq duman qədər başını bürüyəcək göydən yağan qar kimi həyatını yeniləyəcək bir sevgi arzulayıram. Ad günün mübarək\nNil hec vaxt qurumur, qəlbin Nil kimi həmişə axar olsun.\nQəm əyir,sevinc ucaldır insanı. Qəm görmə, həmişə sevinc, səadət icində ol.\nƏn əsasıda can sağlığıdır. 100 yaşa! Həmişə valdeyinlərinin fəxri ol qoy onlar həmişə səninlə qürur hissi keçirsinlər.\nƏn gözəl hədiyyəni sənə anan edəcək.\nBu da sənə tort payım.\nO balaca ürəyindəki nə qədər arzuların var ha hamsı çin olsun, buyur şamı üflə.\nBu sənə hədiyyələrimiz


Əvəz Zeynallı: Müstəqil tənqidçi media bərqərar olana qədər yolumuz var - Editor.az\nAzərbaycan internet televiziyaları arasında ən çox izlənilən kanallardan olan Xural TV-nin canlı yayına başlamasından 2 il ötür.\n2015-ci ilin aprel 3-də ilk video yerləşdirilən Xural TV canlı yayıma 2019-cu ilin iyunun 18-də keçib.\nHazırda “Xural TV” adlı “Youtube” kanalının 93 mindən çox izləyicisi var.\nKanalın sahibi, tanınmış jurnalist Əvəz Zeynallı özəl gündə AZXEBER.COM-a müsahibə verib.\n– Əvəz bəy, ilk olaraq sizi təbrik edirik. “Xural Tv” olaraq 2 ildə nəyə nail oldunuz?\n– Təşəkkür edirəm. Biz əslində 2015-ci ildən başlamışıq. Yəni “Xural Tv” 6 ildir fəaliyyət göstərir. Amma biz son iki ildə canlı yayımlara keçdik. Bu canlı yayımlar ölkəyə çox şey verdi, Azərbaycanın müstəqil internet-televiziyalarını iki ildə çox dəyişdirdi. Əvvəl canlı yayımlar yox idi. Heç dövlət kanallarında indi də canlı yayımlar yoxdur. Amma internet-televiziyalarının canlı yayımlara keçməsi Azərbaycanı çox dəyişdi. İndi sahibkarlar, iş adamları, siyasi partiyalar, tələbələr, gənclər – hər kəs canlı yayımlarda iştirak edirlər.\n– Qəzet jurnalistikasından internet-televiziyaya inteqrasiya etmək sizə nə dərəcədə çətin oldu?\n– Çox çətin oldu, amma yenə də mediadır. Mən yenə də yazılı medianın əziyyətini çəkirəm. Amma bu bizim üçün geri dönüş deyil. Biz televiziya olmaq, peyk televiziyası olmaq yolunda addımlayırıq. Yazılı mətbuatın da öz yeri, hər ikisinin xüsusi özəllikləri və çətinlikləri var.\n– Bundan sonrakı planlarınız necədir, nə kimi yeniliklər etməyi düşünürsünüz?\n– Biz öz yolumuzla davam edirik, planımız odur ki, televiziya olana qədər davam edəcəyik. Müstəqil tənqidçi media bərqərar olana qədər, çox möhtəşəm müstəqil media yaranana qədər də bizim yolumuz var.\n– Azərbaycan mediasının bugünkü durumunu necə dəyərləndirirsiniz?\n– Azərbaycan mediasının bugünkü durumunu mən belə izah edərdim: İşğaldan azad etdiyimiz Ağdam şəhərinin hazırki durumu necədirsə, Azərbaycan mediası da hazırda həmin durumdadır. Darmadağın olmuş Ağdamın, Zəngilanın, Şuşanın durumundadır. Amma toparlanmalıyıq, irəliləməliyik. Kanalları genişləndirməliyik, canlı yayımları artırmalıyıq. Medianın möhkəm bazasını qurmalıyıq. Güman edirəm ki, dövlətin yeni islahatları da bu sahədə uğurlu olacaq.\n– İslahatlardan söz düşmüşkən. Yeni yaradılmış Media İnkişaf Agentliyindən gözləntiləriniz nədir?\n– Biz bir neçə dəfə Media İnkişaf Agentliyinin rəhbərləri ilə görüşmüşük. Güman edirəm ki, müəyyən yeniliklər, lazımi addımlar atıla bilər. Vəziyyət çətin olsa da, düzəltmək mümkündür.\n04.08.2021 - 10:13477\n04.08.2021 - 09:16419\n04.08.2021 - 01:09366\n04.08.2021 - 09:31254\n04.08.2021 - 10:20238\n01.08.2021 - 00:176061


Korporativ E-mail nədir?\nKorporativ E-poçt xidməti işinizdə istifadə etdiyiniz poçt hesablarını daha sürətli, fasiləsiz və etibarlı şəkildə idarə etməyiniz üçün optimallaşdırılmış bir elektron poçt xidmətidir. Bunlar, şirkətinizin domen adından asılı olaraq yaradılan və @sirketadi.com olaraq istifadə edilə bilən poçt hesablarıdır. Onlardan POP və ya IMAP kimi istifadə edilə bilər.\nKorporativ E-poçt Xidmətinin Əsas Xüsusiyyətləri\nSpamdan Qorunma: E-poçt hesabınızı ən səmərəli şəkildə istifadə etmək, lazımsız poçtların hesabınızda yer almasının və viruslu poçtların poçt adresinə gəlməsinin qarşısını almaq üçün bütün daxil olan e-poçtlar ilk olaraq spam filtrindən keçir.\nBütün Poçt Vasitələrinə Uyğunluğu: Alacağınız korporativ e-poçt hesablarınızı Outlook, Android Mail, Apple Mail, Thunderbird kimi məşhur poçt tətbiqetmələri vasitəsilə qura və idarə edə bilərsiniz.\n100% Uyğun E-poçt: İstifadə etdiyiniz bütün mobil cihazlarda korporativ poçt hostinq hesablarınızı yarada bilərsiniz. Bu şəkildə ofisdən kənarda olsanız da, məktublarınızı hər yerdən oxuya, poçt göndərə və işinizi təşkil edə bilərsiniz.\nPoçt Mərkəzi: "Poçt Mərkəzi" vasitəsilə vebdən bütün poçt hesablarınızı idarə edə bilərsiniz. Poçt Mərkəzi veb poçt (web mail) xidmətidir. Elektron poçt adresiniz və şifrənizlə poçt mərkəzinə daxil olaraq poçtunuzu oxuya və poçt göndərə bilərsiniz.\nHər E-poçt Üçün Fərqli Limitlər: Korporativ E-poçt xidmətinizin disk tutumu daxilində yaratmaq istədiyiniz poçt hesabları üçün fərqli limitlər təyin edə bilərsiniz. Məsələn, mühasibat poçtları üçün 250 MB disk sahəsi və HR üçün 100 MB olaraq kvotalar təyin edərək, mövcud disk boşluğunuzu ən səmərəli şəkildə istifadə edə və gəlirliliyinizi artıra bilərsiniz.\nKorporativ elektron poçt nümunələri\nMisal üçün şirkətinizin adı Starttech, domen adınız starttech.az və şirkət poçtunuzu [email protected] olaraq açmaq istədiyinizi güman edərək korporativ e-poçt hesabınız “[email protected]” olacaqdır. Sizdən başqa heç kim bu kimi bir poçt hesabından istifadə edə bilməz. Çünki starttech.az qeydə alınmış bir domen adıdır və artıq istifadə olunur.\nKorporativ e-poçtu necə əldə etmək olar?\n1. İlk olaraq bir domen adını qeydiyyata almalısınız.\nŞirkət adını, öz adınızı və soyadınızı teskilatadi.com/az şəklində və ya istədiyiniz bir və bir neçə sözdən ibarət bir domen adını qeydiyyata alın.\n2. Bir hosting xidməti satın almalısınız.\n3. Hostinq paketinizin imkan verdiyi qədər bir çox korporativ e-poçt hesabı yarada bilərsiniz.\nKorporativ bir elektron poçt xidməti əldə etmək üçün bir veb agentliyinə də müraciət edə bilərsiniz. Veb agentliklər bu prosesləri sizin adınızdan edir və izləyirlər. Üstəlik, elektron poçt xidmətində hər hansı bir problem yarandıqda dərhal müdaxilə edərək elektron poçt göndərmək / almaq kimi əməliyyatlardakı problemlərin qarşısını ala bilərlər.\nKorporativ poçt hostinqi\nKorporativ poçt hostinq xidməti ilə bütün e-poçtlarınız 7 gün əvvəl geri saxlanılır və e-poçtlarınızın silinməsi hallarında heç bir məlumat itirmədən poçtlarınızı bərpa edə bilərsiniz.\nKorporativ elektron poçt xidməti müxtəlif səviyyələrdə təmin edilə bilər. Standart veb hosting hesablarında 10-25-50 kimi poçt hesablarının açılmasına icazə verilir və bu poçt hesablarında 10MB-100MB-1GB kvotalar və gündəlik məhdud göndərmə limitləri var.


14 Oktyabr 2015 13:47\n14 Oktyabr, 2015 Futbol Xəbər lenti 287 Baxış\nAzərbaycan milli komandasının Avro-2016-nın seçmə mərhələsindəki son oyununda “Xəzər Lənkəran”ın 2 futbolçusu iştirak edib. Sportpress.az-ın klubun rəsmi saytına istinadən verdiyi məlumata görə, yığmanın Sofiyada Bolqarıstana 0:2 hesabı ilə uduzduğu qarşılaşmada Rahid Əmirquliyev və Elnur Cəfərov start heyətində yer alıblar. 90 dəqiqə meydanda olub, sarı vərəqə alan Əmirquliyev millidə ümumilikdə 47-ci matçını keçirib. 26 yaşlı yarımmüdafiəçi yığmadakı bütün oyunlarda “Xəzər Lənkəran”ın üzvü kimi iştirak edib.\nBelə ki, “Xəzər Lənkəran”ın yarandığı 2004-cü ildən bu oyunadək “ağ-yaşıllar”ın 25 üzvü millinin matçlarında meydana çıxıb. Cəfərovun 26-cl olduğu siyahıya Əmirquliyev başçılıq edir. “Xəzər Lənkəran”ın oyunçusu kimi 47 matç keçirən kapitanımızdan başqa 6 təmsilçi də 10-dan artıq qarşılaşmada komandamızın üzvü olmaqla milli forması geyinib. Bunlar Kamran Ağayev (31), Elnur Allahverdiyev (19), İlqar Qurbanov (16), Branimir Subaşiç (12), Emin Quliyev (11) və Vüqar Nadirovdur (11). Cəfərov da daxil olmaqla digər 19 oyunçunun hesabında isə 10 və ya daha az matç var.